San Tirsoko oin harresitua - Mendialdea - Alea.eus\nSan Tirsoko oin harresitua\nEstitxu Ugarte Lz. de Arkaute 2021-09-05 10:00\nToloñoko mendilerroaren gailurretik iparraldera dagoen lautadatxo garai batean kokaturik dago Bernedo, Trebiñu eta Nafarroa mugakide dituela; Erdi Aroan gotorleku preziatua izan zen.\nXII. eta XIII. mendeetan sortutako Arabako gainerako hiribilduen antzera, Nafarroa eta Gaztelako erresumen arteko mugan defentsarako egiturak sortzeko elkarren beharraren ondorio da Bernedo. Baina beste hiribildu harresituek ez bezala, Guardia, Labraza, Antoñana edo Urizaharra kasu, Erdi Aroko harresiaren egitura gehiena galdu du Mendialdeko herri txikiak. Hala ere, hirigune historikoaren harresia eta gaztelua izandakoaren aztarna interesgarriak aurki daitezke txango txiki eta lasaia eginez gero. Gainera, bere inguruetan –Izkiko Parke Naturalaren zati handi bat– paisaia ugari daude eta natura eta kultura altxor asko.\nLau atari historiko\nNafarroako Antso Jakituna erregeak sortu zuen Bernedo, 1182an, eta gaur egun oraindik ere gordetzen ditu antzinako harresirako sarrerak. Dirudienez, Forua eman ondoren, lau atari eraiki ziren hirira sartzeko, eta lau puntu kardinaletan banatu zituzten. Ekialdean, Angostinako Atea dago, Bernedoko Kale Nagusian. Gaur egun, bere egituraren aztarnaren bat geratzen da. Hegoaldean, berriz, Susoko Atea dugu, erabat desagertu den bakarra. Hiribilduaren iparraldeko muturrean, hirugarren atari bat dago, Beheko Atea. Atari horren egituraren ostikoak baino ez dira gorde, baina arku zahar baten argazkiak eta lekukotzak jasota daude. Laugarren atea, Sarrearen Ataria, hobekien gorde dena, XX. mendean bota nahi izan zuen Bernedoko Udalak; baina, azkenean, asmoa gelditu eta gero eta egindako zaharberritze-lanei esker, Erdi Aroan izan zezakeen antzeko itxurarekin gorde dute.\nBernedoko Erdi Aroko harresiaren parte izan zen ere bertako gaztelua. Hiribilduaren hegoaldean dago, muino batean. Dorrearen oinarriak eta iparraldeko hormaren zati batek besterik ez dute iraun, baina jatorrian, almenatua zegoen, eta arma-patio txikia izan zuen. Alfontso I.a Batailatzailea Nafarroako eta Aragoiko erregearen garaitik (1104- 1134) daude gazteluaren erreferentziak, eta 1577an jada abandonatu zuten, erresumen arteko borrokak amaitu zirenean hain zuzen.\nSarrearen ataria gorde da Erdi Eroan izan zezakeen itxurarekin\nOrdutik, etxebizitzak eraikitzeko eta behar berriak asetzeko aldaketa asko egin dituzte, Bernedoko harresia desitxuratu eta ezkutatu dutenak, baina antzinako Erdi Aroko xarma gorde du herriak.\nBernedotik kilometro batera dagoen Okongo ermitak, berriz, inguruko paisaiarik ederrenetako batez gozatzeko aukera ematen du; eta bertako zelai zabala aprobetxatzeko umeentzako jolaslekuak eta mahaiak daude. Mendia gustuko dutenentzat, San Tirsora ihesaldi bat egin daiteke. Gailur horretara Okonetik abiatzen da, eta Arabako Errioxaren ikuspegi ikaragarriak eskaintzen ditu, alde batetik, eta Arabako Mendialdekoak, bestetik.\nHalaber, Bernedok aukera ezin hobea eskaintzen du haritzen eta pagoen basoetako ibilaldientzat. Udalerria zeharkatzen duten bi ibilbide handi daude: GR-1 bidezidor historikoa, eta GR-38 Ardoaren eta Arrainaren Ibilbidea. Era berean, Karobien eta Ikaztegiaren Ibilbidea txango atsegina da eta Bernedotik oso gertu dago Inaziotar Bidea ere. Bestalde, nabarmentzekoa da BTT zentro bat ere badagoela Urturiko Golf Zelaiaren ondoan, eta bertatik ibilbide ezberdinak pasatzen direla, besteak beste, txirrindularientzat oso aproposak\nGizartea Mendialdea Bernedo


James Joseph Sylvester - Wikipedia, entziklopedia askea.\nLondres, 1814ko irailaren 3a\nLondres, 1897ko martxoaren 15a (82 urte)\nWilliam Pitt Durfee (en)\nThomas Craig (en)\nFabian Franklin (en)\nEllery William Davis (en)\nGeorge Stetson Ely (en)\nOscar Howard Mitchell (en)\nmatematikaria, aktuarioa eta unibertsitateko irakaslea\nLondresko University College (1837 -\nVirginiako Unibertsitatea (1840 -\nRoyal Military Academy, Woolwich (en) (1855 -\nJohns Hopkins Unibertsitatea (1870 -\nOxfordeko Unibertsitatea (1883 -\nCopley Domina (1880)\nDe Morgan domina (1887)\nRoyal Societyko kidea (1839)\nErrege Domina (1861)\nJames Joseph Sylvester (Londres, Ingalaterra, 1814ko irailaren 3a - ib., 1897ko martxoaren 15a) matematikaria izan zen. Cambridgeko Unibertsitatean egin zituen ikasketak, eta Woolwichko eskola militarrean, Baltimoreko eta Oxfordeko unibertsitateetan irakasle izan zen. Cayleyren adiskide izan zen, eta harekin lan egin zuen. Aldaezin aljebraikoaren teoria proposatu zuen. Horretaz gain, geometriaren arloan aritu zen, eta ekuazioen eta zenbakien teoriari buruzko lanak ere egin zituen. Haren lanak The Collected Mathematical Papers of James Joseph Sylvester (1904-1912) bilduman argitaratu ziren.\nMultimedia: James Joseph Sylvester\nOpen Library: OL1435884A


Weltquartett, umore oso beltzeko karta-jokoak — Gaztezulo\nWeltquartett, umore oso beltzeko karta-jokoak\nWeltquartett, umore oso beltzeko karta-jokoak Diktadoreak, epidemiak, zentral nuklearrak, drogak... horiek dira Top Trump notatako karta-joko hauen gaiak! https://www.gaztezulo.eus/albisteak/weltquartett-umore-oso-beltzeko-karta-jokoak https://www.gaztezulo.eus/albisteak/weltquartett-umore-oso-beltzeko-karta-jokoak/@@download/image/portada_Welquartett-4.jpg\nDiktadoreak, epidemiak, zentral nuklearrak, drogak... horiek dira Top Trump notatako karta-joko hauen gaiak!\nZiur noizbait jolastu duzuela Top Trump motatako kartekin; edozein gaietakoak izan daitezke, kotxeak, itsasontziak, marrazkiak, zinemako pertsonaiak... bakoitzak puntuazio zerrenda bat dauka, eta gehien lortzen dituenak irabazten du. Weltquartett kartek berdin funtzionatzen dute, baina adi, oso umore beltza izan behar duzu haiekin jolasteko!\nEpidemiak, zentral nuklearrak, drogak, parasitoak, estralurtarrak edota diktadoreak dira karta hauetako gai posibleak. Diktadoreen kasuan, historiako holokausto handienak eragin zutenek dute puntuazio altuena, Adolf Hitlerrenak balio handiena duelarik. Badaude ere Tiranoen kartak, Ama Birjinenak, janari azkarrarenak, azukre asko duten edarienak... zein aukeratuko duzu?


Siemens-Gamesako langileek Agoizko faktoriatik Iruñerako bidea oinez egin dute | Economía | Naiz\nSiemens-Gamesako langileek Agoizko faktoriatik Iruñerako bidea oinez egin dute\nGoizaldeko hiruretan Agoizko Siemens-Gamesa faktoriatik abiatu dira kaleratuak izateko arriskuan diren langileak. Goizeko hamarrak pasata Iruñera heldu dira. Zehazki, Nafarroako Parlamentuaren atarira. Ganbaran, Manu Ayerdi Nafarroako Gobernuko kontseilariak Agoitzerako «alternatiben bila» dabiltzala onartu du.\nMARTXELO DIAZ|23/07/2020 Actualizada:\nAgoizko Siemens-Gamesako langileak Iruñeko kaleetan. (Jagoba MANTEROLA/FOKU)\nSiemens-Gamesako langileak Agoiztik Iruñerako bidea oinez egin dute. Goizaldeko hiruretan abiatu dira lantegiaren ataritik Nafarroako Parlamentuaren atarira hamarrak pasata heltzeko. Hamaiketan, Ganbaran Nafarroako Gobernuko Garapen Ekonomiko eta Enpresarial arlo kontseilari Manu Ayerdik agerraldia egin du eta Agoitzerako «alternatiben bila» dabiltzala onartu du.\n«Martxa hunkigarria izan da, elkarri besarkada eman eta jende askoren babesa jasotzeko». Hala laburbildu dute Agoizko Siemens Gamesako langileek bart gauean hasitako martxa zer izan den haientzat.\nEnpresa batzordeko buru Alfonso Poyok esan duenez, martxaren helburua Ayerdiri «afera konpontzeko bere eskuetan zegoen guztia egiteko prest zegoela esan zuela gogoratzea» da.\nSiemens-Gamesako agintari nagusi Andreas Nauenek Bilboko akzionisten batzarrean Agoizko faktoria ixtea ezinbestekoa dela esan zuen. Horrela erantzun dio Poyok: «Borondate kontua da. Deslokalizazio argi eta garbi batekin egin dugu topo. Beste herrialde batera eramaten dute ekoizpena langileen kostua merkeagoa dela. Eta hori, Gobernuaren partetik dirulaguntzak jaso eta gero».\n«2021erako genituen enkargua ez ditugu guk egingo. Tangerren edo Portugalen egingo dituzte. Oso itsusia da egiten ari direna», gaineratu du Poyok.\nIzan ere, euren lanpostuen defentsan eta Agoitz buru duen eskualdean jarduera ekonomikoaren mantentzearen alde jo eta fuego ari dira Siemens-Gamesako langileak. Greba egunak burutzen ari dira eta atzo multinazionalak Bilbon egin zuen akziodunen bileran ere izan ziren.\nLarunbaterako, Agoitzen beste manifestazio batera deitu dute. Aldez aurretik, Iruñean ere beste bat egin zuten.\nSiemens-Gamesako langileen mobilizazioek sostengu zabala jaso dute Nafarroan. Alderdi guztiek, adibidez, euren sostengua adierazi diete.\nIldo honetan, Euskal Herriko Eskubide Sozialen Kartak bat egin du Agoizko langileek deitu dituzten mobilizazioekin. Gauzak horrela, gaur hamarretan Nafarroako Parlamentuko atarian egingo den elkarretaratzera joateko deia egin du. «Nafarroako hainbat eragile sozial eta sindikalek osatutako Nafarroako Euskal Herriko Eskubide Sozialen Kartatik, funtsezkoa deritzogu sindikatuen eta gizartearen bateratzeari, bultzada eta aktibazio sozialari, erabaki bidegabe eta kausarik gabeko honi buelta emateko, hala nola 239 langile langabeziara bidaltzeko erabakiari, enpresaren diru-goseak bakarrik eragindakoa», azaldu du.\n«Iragan uztailaren 11ko mobilizazio jendetsuak agerian utzi du egoera honi buelta emateko dugun indar eta gaitasun kolektiboa. Beraz, funtsezkoa da babesak batzen jarraitzea eta mobilizatzen jarraitzea, lortu arte. Nafarroako Gobernuak modu eraginkorrean bermatu behar du enplegua eta Siemens Gamesak bere erabakia zuzendu», gaineratu du.\nAyerdi: «Alternatiben bila»\nParlamentuan Ayerdik azaldu duenez, Nafarroako Gobernuarentzat Agoizko faktoria irekita mantentzea «erabateko lehen aukera» da. Halere, beste alternatibak aztertzen ari direla onartu du, eskualdea berrindustrializatzeko helburuarekin. Navarra Suma eta EH Bildu talde parlamentarioek eskatu zuten Ayerdiren agerraldia.\nKontseilariaren arabera, alternatiba hauen artean haizerroten palak birziklatzeko egitasmoa bat martxan jartzea, Siemens-Gamesaren partehartzerik gabe palak ekoizten jarraitzea edo transizioa energetikoaren energetikoaren arloan multinazional honek Nafarroan inbertsio berriak egitea daude.\n«Proiektu hauek enplegu gehiago edo gutxiago sortu ditzatekete, hautatzen den aukeraren ezaugarrien arabera», gaineratu du Ayerdik.\nDena den, kontseilariak argi eta garbi utzi du Nafarroako Gobernuak ezin duela ezer egin Siemens-Gamesaren erabakia alda arazteko. «Bere jarrera aldatzeko konbentzitzea da dugun aukera bakarra», bota du.\nLanpostuak Le Havren\nAgoizko faktoria ixten duen bitartean, Siemens-Gamesako zuzendaritzak enplegu berriak eskeintzen ari da Estatu frantseseko Le Havre hirian. Zehazki, etorkizunean «off-shore» haizerrotak ekoizteko altxatuko den fabrikan aritzeko dira lanpostu hauek.\nMientras Siemens-Gamesa cierra su fábrica de Agoitz y manda a la calle a 239 trabajadores, hace ofertas de empleo en Le Havrehttps://t.co/mYFd6LDgAh pic.twitter.com/AVL69lM9Eo\n— Martxelo Díaz (@MartxeloDiaz) July 23, 2020\nAgoizko Siemens-Gamesa lantegiaren «bideragarritasuna» defendatu dute beharginek\nApoyo unánime del Parlamento navarro a la plantilla de Gamesa, que hará una marcha a Iruñea


Ospitalea | Policlínica Gipuzkoa\nGipuzkoako mediku- eta enpresari-talde baten ekimenez Poliklinika Gipuzkoa sortu zenetik, 1975ean, etengabeko hobekuntza bilatzera eraman gaituen eragilea berdina izan da beti: gure gaixoen osasuna.\n14.000 ingresos hospitalarios al año\n12.000 intervenciones quirúrgicas al año\nGaur, Poliklinika Gipuzkoa da inguruneko lehenengo osasun-zentro pribatua, medikuntzaren espezialitate guztiak estaltzeko gai dena.\nEta hori, urte askoko lan gogorrari eta pertsonen —150 mediku espezialista baino gehiago eta aparteko osasun-taldea— eta teknologiarik abangoardistenaren zentzuzko konbinazioari esker lortu dugu.\n150 mediku espezialista baino gehiago\n60 kanpo-kontsulta baino gehiago\n30 espezialitate mediku-kirurgiko\n14.000 ospitalizazio baino gehiago urtero\n12.000 ebakuntza kirurgiko urtero\n500 bihotz-kirurgia urtero\n2.300 bihotz-kateterismo urtero\nDa Vinci robot kirurgikoarekin 100 kirurgia baino gehiago urtero\nBizitzeko gune erosoak. Osasunarekin dugun konpromisoak arazo mediku baten atzetik dagoen pertsonaren zainketa ere barne hartzen du, harreman pertsonala baloratuz eta bizitzeko gune erosoak sortuz.\nGaixoaren eta haren senideen egonaldia ahalik eta erosoena izan dadila arduratzen gara. Logela guztiak zabalak dira, eta argitasuna, aireztapena eta ikuspegi pribilegiatuak dituzte; baita xehetasunez zaindutako dekorazioa ere, ekipamendurik modernoekin.\nGaixoek aukeran dituzte logela bikoitzak, banakoak edo suiteak. Ile-apaindegi, bizartegi-, manikura- eta pedikura-zerbitzuak ditugu, gure gaixoen eskaerara.\nPoliklinikak oso akordio onak ditu gertuko hotelekin, gure gaixoen senideentzat.\nCuidamos de las personas que hay detrás de cada problema médico\nEspacios vitales y acogedores\nHabitaciones espaciosas y con luminosidad, ventilación y vistas privilegiadas\nGizakien eskalan eginiko ospitalea. Poliklinika Gipuzkoa zazpi baso-hektareaz eta lorategi zainduez inguratuta dago. Bloke kirurgikoa hartzen duen arku handiak gailendutako hiru beso simetrikoek irmotasun lasaia ematen diote eraikinari. Asistentziazko maila ezberdinen artean harmoniarik handiena izateko diseinua dauka.\nOspitalizazioa: 142 ohe Ospitalizazio Unitatean, 6 suite, 14 ohe Zainketa Intentsiboen Unitatean, 18 box Eguneko Ospitalizazio Unitatean.\nBloke kirurgikoa: 12 ebakuntza-gela, 15 postu Anestesia Osteko Suspertze Unitatean, 2 erditze-gela, zesareatarako ebakuntza-gela, Da Vinci robot kirurgiko bat.\nKanpo-kontsultak: 50 mediku-kontsulta baino gehiago; 150 mediku espezialista baino gehiago, osasun-azterketak eta mediku-ebaluazioak.\nLarrialdiak: larrialdietarako 24 orduko mediku-taldea; adinekoentzako eta pediatriako larrialdiak, behaketarako 4 box, azterketarako 4 box.\nBeste instalazio batzuk: onarpena, kafetegia, kapera, Komunikazio Kabinetea, aparkalekua, areto nagusia.\nKalitatea. ISO Kalitatea eta European Cardiovascular & Thoracic Surgery Institute ziurtagiriak ditugu.\nISO 9001-2008 Kalitate Ziurtagiriak arlo hauetan: Erradiologia eta Irudia, Medikuntza Nuklearra, Bihotz-kirurgia, Hemodinamika, Ebakuntza-gelak, Esterilizazioa, Analisi Klinikoen Laborategia, ZIU, Onarpena, Ospitalizazio Unitateak\nCertificaciones de Calidad ISO 9001-2008\nCertificación del European Cardiovascular & Thoracic Surgery Institute\nSufritzen zuen gizon bati beste batek entzun zionean jaio zen medikuntza. Poliklinika Gipuzkoaren sortzaile den Carlos Elósegui Amundarain doktorearen aipua, haren irakasleari, Cañizo doktoreari.


SASIBURU ELKARTEkook beste jarduera gozagarri bat antolatu dugu familientzat KULTUR ERROTA egitasmoaren barruan:\nASIER KIDAM. MAGIA SAIOA\nEsperimentu benetan magiko honetan Asier Kidamek bere azken sormen-lanak erakutsiko dizkigu. Umoreak eta soinu-banda zaindu batek inguratuta, publikoak mirari txikiak bizitzeko aukera izango du: botere handiak dituen aro bat, ardi jostalariak… baita magia egiten duen pelutxe bat ere.\nNOIZ: EKAINAREN 9an, asteazkena, arratsaldeko 18:30ean.\nNON: GURUTZETAKO KULTU ETXEAN\nArgitaratzailea: SASIBURU ordua 17:56 iruzkinik ez:\nEz naiz kolonialista baina....' hitzaldia\nOHARRA: gehieneko edukiera beteta. Itxaron zerrenda dago.\nSasiburu euskara elkarteak, Barakaldoko AEK euskaltegiak eta Agharas Bizkaiko Imazighen elkarteak honako hitzaldi hau antolatu dute: 'Ez naiz kolonialista baina...'\nNoiz: maiatzaren 25ean, 19:00etan\nNon: Lasesarre kiroldegiko areto nagusian.\nArgia astekariko Axier Lopez kazetari barakaldarrak kolonialismo eta inperialismoaz jardungo du, hainbat erakundek Juan Sebastián Elkano omendu duten honetan. Bertan, nagibatzailearen gaineko “ezohiko ikuspuntua” eskainiko da eta euskaldunok konkistetan eta esklabotzan izan dugun papera izango dugu aztergai.\nOHARRA: Parte hartzeko beharrezkoa da izena ematea e-postaz (barakaldo_berba@aek.eus) edo telefonoz (678 626 567).\nBESTALDE, ESKAERA IKUSITA , ZUZENEKO EMANALDIA ESKAINTZEA ERABAKI DUGU AGHARASEKO FACEBOOK-EKO PERFILA BALIATUTA.\nArgitaratzailea: SASIBURU ordua 17:00 iruzkinik ez:


kritiken hemeroteka » Gerraren kontaketa gazi-gozoa\n« Eskolaren izaera | Mendi-giroak paradigma »\nGerraren kontaketa gazi-gozoa Amaia Serrano Mariezkurrena / Argia, 2018-02-04\nErrealitateak maiz fikzioa gainditzen duela esan ohi da. Eta halakoetan fikzio bidez errealitatea kontatu eta sinesgarri bihurtzea ez da lan erraza. Nobela honetan gerra garaiko istorio bitxi bat kontatzen zaigu, sinestezina irudi lezakeena, baina benetako gertaera bat oinarri duena. Valladolideko artzapezpikuaren bahiketa eta ihesa da, hain zuzen, kontagai. Alabaina, gertakizun hura fikzio bihurtzeko hautatu den tonuak egiten du liburua berezi: tragediaren eta komediaren arteko narrazio groteskoa dirudi.\nKomikotasunetik dramararainoko bidea egiten du, hasierako egoera irrigarriak desegin eta gerraren krudeltasuna agerian utziz.\nIdatzi-moldearen umore kutsua hiru baliabideren bitartez lortzen da. Batetik, zenbait pertsonaiaren ibilbide ideologikoa karikaturizatuz. Bestetik, anarkismoaren mugimenduan dabiltzan pertsonaia batzuen inkoherentziak nabarmenduz. Azkenik, gertaera batzuk muturrera eramanez. Horrez gain, pertsonaia historikoak narrazio komikoarekin nahasteak harridura, zirrara, irribarrea nahiz larritasuna sor dezake irakurlearengan, batez ere egoerak absurdoraino iristen direnean.\nBestalde, testuinguru gatazkatsu horretan Karmen pertsonaia da nabarmentzen denetako bat, eta haren ibilerek bihurtzen dute 1936ko Gerrari buruzko eleberrigintzako emakumezko ekintzaile bakanetarikoa. Hura da, hain zuzen, istorioaren norabidea aldatzeko gaitasuna duena: alde batetik, anarkista zoroaren amaiera eragiten duelako, eta bestetik, ezohiko emakume-irudia emanez, liderrari tiroa eman eta gudariak burutzera ausartu ez direna egiten baitu. Haatik, emakumezko pertsonaiaren irudikapenak erakusten du bulkadetatik eta sentimenduetatik egiten duela gerra, ezen arrazoi ideologikoa amodio-mendeku batetik abiatzen dela iradokitzen baita.\nEleberri honetan ipuingintzan trebatua den idazlearen eskua nabari da, irudien plastikotasunean, pertsonaien alderdi psikologikoaren sakontasunik ezean, ekintzen ugaritasunean eta kapitulu amaieretako intrigan. Irakurleari hari-mutur batzuk lotzeko eskatzen zaio, eta, trukean, bera konplize bihurtzeko asmoa dago nobelaren bukaeran, Donostiako alkate nazionalak artzapezpikuari eskainitako adierazpen publikoak istorioa irakurri duenak soilik ulertuko duen esanahia hartzen baitu, alkatearen ezjakintasuna agerian utziz.


José Antonio Pagola - Homiliak: 2012/11/01 - Domu Santua (B)\n2012/11/01 - Domu Santua (B)\n2012ko azaroaren 1a\nDomu Santua (B)\n2012ko azaroaren 1ea\n2012/11/04 - Urteko 31. Igandea (B)\n2012/11/02 - Hildako Fededun guztien oroipena (B)\n2012/10/28 - Urteko 30. Igandea (B)\n2012/10/21 - Urteko 29. Igandea (B)\n2012/10/14 - Urteko 28. Igandea (B)\n2012/10/07 - Urteko 27. Igandea (B)


Udako Eskola Ekosoziala\nMundu ikuskera eta estrategia jasangarriago bat pentsatzeko espazioa izango da, Elizondon, uztailaren 10ean eta 11n. Aire zabalean egingo diren jardunaldietan, egungo krisi multisistemikoaren atzean dauden logikei buruz erreparatzea eta hausnartzea dute helburu.\nUdako Eskola Ekosoziala ez da adituentzako hitzordua, baina gai horretako aditu nagusietako batzuen parte hartzea izango du, gogoetarako eta eztabaidarako espazio zabal bat sortzeko. Baztango Eskola Ekosoziala taldeak antolatuta, ekimenak bertako Udalaren, Garua kooperatibaren eta Iratzar fundazioaren laguntza du, eta elkarri lotuta dauden egungo krisien inguruko hausnarketa bultzatu nahi du.\nGaiaren harira, antolatzaileek azaldu dute krisi multisistemiko baten aurrean dagoela egungo gizartea. «Ez dakigu euskal jendartea kontziente den, baina Lur planetan bizitza posible egiten duten baldintzen hondatzeak gizakiak munduan bizitza duina izateko aukera eta bere biziraupena bera ere kolokan jartzen du», adierazi dute. Nabarmendu dute gero eta ahots gehiagok diotela giza historiako une erabakigarrienean gaudela, baina ahots horiek ez direla Euskal Herrian erdigunean daudenak.\n«Helburuetako bat da egoera honetara ekarri gaituen jendarte industrialaren logika ekonomiko, sozial eta kulturalaren analisia egitea», aurreratu dute eztabaidak izango dituen ardatzei dagokienez. Udako eskola hau etorkizuneko aterabideetako tresnak eskainiko dituen espazio bat izatea nahi dute, eta Euskal Herrian dauden hainbat ekimenen gaineko gogoeta eta eztabaida proposatuko dituzte.\nUztailaren 10ean, 10:00etatik 13:00etara, Abel Esteban Garuako kideak “Krisi multisistemikoa: ekologikoa, soziala eta ekonomikoa” tailerra gidatuko du. Larunbateko arratsalde horretan bertan, 16:00etatik 19:00etara, Charo Moran Garuako kideak “Lurraren kultura berria” aurkeztuko du, «ezinbertzekoa dugun kultura berria eraikitzeko gakoak emanez».\nUztailaren 11ko egitarauari dagokionez, Luis Gonzalez Reyes Garuako kidearen “Etorkizuneko agertokiak eta estrategiak” tailerrak beteko du goiza. Zehaztu dutenez, aipatutako lehen hiru tailer hauek gazteleraz izanen dira.\nIgande arratsaldeko saioa 16:00etan hasiko da. “Alternatibak Euskal Herrian” deitu diote euskaraz izango den topaketa horri, eta bertan “EH PostCovid19” manifestuko, Bizi Mugimenduko, Lurzaindiako eta Koop57-ko eta Iratzar fundazioko kideek hartuko dute hitza.\nEztabaida parte hartzailea izango da eta jorratuko diren gaien artean, «ezohikoena izan daitekeen lan orduen murrizketaren ingurukoa» izango da. Gaiaz hitz egiteko, Lurzaindiako Isabel Capdeville eta Koop57-ko Jone Etxebarria eta Iratzar Fundazioko Joseba Permach eta Idoia Zengotitabengoa izango dira Elizondon.


Arratiako Udalen Mankomunitatea - Zeanuriko Erroten VI. Ibilaldia antolatu dute maiatzaren 8rako\nZeanuriko Erroten VI. Ibilaldia antolatu dute maiatzaren 8rako\nKultura | Ingurumena | Arratia21\nZEANURI, ERROTARIK ERROTA\nGure geografiako paraje eta txoko ezberdinak ezagutzeko erarik egokiena oinez ibiltzea eta bazterrak arakatzea da. Eta aukera hori eskaintzen dute datorren maiatzaren 8rako Ipizki eta Joko Alai elkarteek Zeanuriko Erroten VI. Ibilaldiaren antolaketarekin.\nOinezko martxa honekin antolatzaileek bilatzen dituzten helburuak honako hauek dira: alde batetik, herritarrei zein kanpotik hurbiltzen diren bisitariei Zeanuri (Bizkaia) eta bere auzoak ezagutzera ematea; eta, bestetik, Zeanuriren historian errotek izan duten garrantzia ezagutaraztea. Ez dira gutxi, izan ere, herri honetan ezagutzen diren edota han-hemenka azaltzen diren errotak edo erroten arrastoak: guztira hemezortzi —gehienak bertan behera utzita, baina beste batzuk zaharberrituta—, denak hidraulikoak. Ibilbidean zehar hamaikaren ondotik igaroko dira ibiltariak eta bitan —Ibargutxin eta Olabarrin— sartu-irtena egiteko aukera izango dute\nOlabarriko anteparan lanean\nAurtengo ibilbidea iazko berbera izango da, 18 kilometrokoa, baina haurrentzat edo ondo prestatuta ez daudenentzat laburragoa, 12 kilometrokoa, egiteko aukera ere eskaintzen da. Irteera herriko plazan izango da, goizeko 09:00etan; plazatik, udaletxearen aurretik, abiatuz eta Altziber eta Errotabarri erroten ondotik igaro ondoren, Undurragako urtegiaren ertzetik jarraituko dute parte-hartzaileek. Urtegia atzean utzi bezain laster, Barrengoerrota, Erdikoerrota eta Goikoerrota aurkituko dituzte, hirurak Beretxikorta errekatxoaren ertzean eta 500 metroko tarte baten barruan. Agarre baserriaren ingurutik aurrera eginez, Undurraga auzunera jaitsiko dira Ibargutxiko errotarako bidea hartzeko; hemen, ateak zabalik izango dira eta nahi dutenek kuku bat egin eta errota lanean ikusteko aukera izango dute. Ibargutxitik Lanbreabeko errotara, eta hemendik berriro Undurragako urtegiaren ertzetik ekingo die —oraingoan beste aldetik—; urtegiaren presatik 100 metro aitzina, Alkiberren, indarrak berritzeko jan-edana banatuko du Gastronomía Cantábrica-k. Aurrerantzean, lehenengo Otzerinmendi auzunean eta gero Uriben sartuko dira ibiltariak, eta Intxaurbeko, Axpeko eta Zulaibargo erroten ondotik igaro ostean, azken kilometroa betetzen hasiko dira; helmuga baino 300 bat metro lehenago ibilbideko azken errota azalduko da, Olabarrikoa —Pujana familiak erabat zaharberritua—, eta bisitatzeko aukera izango da, ate batetik sartuz eta bestetik atereaz, Zeanuriko plazara iritsi eta ibilaldiari amaiera eman aurretik.\n2010eko edizioko parte-hartzaileak Undurragako urtegiaren presara bidean\n* Eguna: maiatzaren 8a, igandea.\n* Izena ematea: 08:30etik aurrera, herriko plazan. 2€\n* Ibilaldiaren hasieran Ibargutxiko errotan eta amaieran Olabarrikoan sartu-irtena egiteko aukera izango dute ibiltariek.\n* Antolatzaileak: Ipizki Taldea eta Joko Alai Elkartea.\n* Laguntzaileak: Gastronomía Cantábrica, Lankidego Lantalde, Zeanuriko Udala, Gorbeialde, Sagarna Txokoa, Zeanuriko Jubilatuen Taberna eta Arratiako Gurutze Gorria.\nINFORMAZIO GEHIAGO: www.gorbeialdea.com / www.ipizki.com edo telefono hauetan: 653016117, 946739287


Izaro Elorza Eusko Legebiltzarrerako hautagai da EH Bildu ordezkatuz — Oñatiko udala\nIzaro Elorza Eusko Legebiltzarrerako hautagai da EH Bildu ordezkatuz\nLarraitz Ugarte ez da aurkezten\nGaur argitaratu dira apirilaren 5eko Eusko Legebiltzarrerako hauteskundeetara aurkezten diren hautagai zerrendak. Oraindik behin behinekoak dira; errebisatu, akatsak edo irregulartasunak zuzentzeko bost egun daude eta behin betiko zerrendak martxoaren 10ean argitaratuko dira. Gipuzkoan hamahiru alderdi edo koalizio aurkezten dira Legebiltzarrerako hauteskundeetara, eta zerrendetan oñatiar bakarraren izena topatu dugu: Izaro Elorza Arregi alkatearena, hain zuzen ere. EH Bilduko zerrendan 23. postuan aurkezten da. Koalizio horretako ordezkari izan da azken lau urteotan bestalde, Larraitz Ugarte Zubizarreta oñatiarra. Ez du legebiltzarkide moduan jarraituko, ez baita hautagaien zerrendan agertzen.\nEuskal Herria Bilduz gain, Euzko Alderdi Jeltzelea, Partido Socialista de Euskadi-Euskadiko Ezkerra, Animalien tratu txarren kontrako alderdi animalista, Libres por Euskadi, Aulki Zuriak, Bidezko mundurantz, EQUO Berdeak, VOX, Partido Popular-Ciudadanos, Unión Cristiana Demócrata Española, Podemos Ahal dugu/Ezker Anitza eta Recortes Cero-Los Verdes-Solidaria hautagaitzak dira apirilaren 5eko hauteskundeetara Gipuzkoatik aurkezten diren zerrendak. Apirileko lehengo domekan, Gipuzkoak, Arabak eta Bizkaiak 25na legebiltzarkide hautatuko dituzte.\nLegebiltzarrerako hauteskundeen inguruan, gogoratu, egunean bertan hauteskunde mahaira joaterik ezin ez duenak, bozka posta bidez eman dezakeela. Horretarako eskaera epea zabalik dago martxoaren 26ra arte. Nortasun agiriarekin, edo beste identifikazio agiri ofizialarekin, estatuko edozein posta bulegotan tramitatu daiteke posta bidezko bozka.\nApirilaren 5ean hauteskunde mahaitan egon beharko duten herritarrak hautatzeko zozketa berriz, etzi, ostiral goizean egingo da udaletxeko HAZ bulegoan. Zozketan zenbakiak aterako dira eta ondoren ikusiko da, mahai bakoitzeko hautesle erroldan begiratuta, zenbakiak zein herritarrei dagozkien. Horrela osatuko dira mahai bakoitzeko presidente eta bi bokalak eta bakoitzari dagozkion bina ordezkoen zerrendak. Legebiltzarrerako hauteskunde egunean 15 mahai irekiko dira Oñatin beraz, ostiralean, 135 herritar hautatuko dira. Jakinarazpenak hurrengo egunetan banatuko dira.\nArgitaratu dira bestalde hauteskunde kanpaina kartelak jarri eta ekitaldietan erabili ahal izango diren areto ofizial eta leku publikoen zerrenda. Oñatin, kultur etxeko jardineko burdinsarean, Bidaurretako fraideen ortuko burdinsarean, Portu kalean Galartzaneko burdinsarean eta Garay lorategiko burdinsarean jarri ahal izango dira kartelak. Kanpainako ekitaldiak berriz, Zubikoako nahiz plaza ondoko pilotalekuetan, kultur etxean, Santa Ana aretoan, udaletxeko areto nagusian eta foruen enparantzan egin ahal izango dira, baimena denboraz eskatuta.


Enbutizio-prentsa elikatzeko mekanismoak eta bere simulazio mekatronikoa - Elhuyar Aldizkaria\nHasiera » Erreportajeak » Enbutizio-prentsa elikatzeko mekanismoak eta bere simulazio mekatronikoa\nEnbutizioa xafla deformatuz piezak fabrikatzeko prozesu industriala da. Enbutizioa hainbat sektoretako produktuak egiteko erabiltzen da eta esate baterako, kotxe-karrozeriaren zati gehienak horrela fabrikatzen dira gaur egun.\nProzesua progresiboki garatzen da, horretarako prentsa-ilarak erabiltzen direlako. Hasierako prentsatan enbutizio sakonak burutzen dira; azkenengoetan berriz, ebaketa eta bukaerako eragiketak. Prentsa batetik bestera piezak garraiatzeko sistemak aldatuz joan dira denboran zehar: hasieran langileek burutzen zuten lan hori eta gerora, sistema automatizatuek egin dute, langileak alboratuz. Garapen horren azken urratsa transfer prentsa dugu. Transfer prentsa prentsa bakar bat dela esan dezakegu eta horrek hainbat urratsetan enbutizio progresiboa egiten du, piezak urrats batetik bestera garraiatzeko transfer mekanismoa erabiliz.\nProduktibitatea gutxienez bikoiztu egiten dute horrelako prentsek. Ondorioz, transfer mekanismoak pisu astunak azkar eta zehaztasunez higitu behar ditu. Eta funtzio horiek betetzeko transfer mekanikoak edo elektrikoak erabil daitezke.\nPrentsa mekanikoek duten motore elektrikoa inertzia handiko gurpil bati lotuta dago eta horrek, bere abiadura ia aldatu ere egin gabe, behar duen uneetan energia ematen dio. Bere neurriak direla eta, motorea eta gurpila prentsaren goiko aldean kokatzen dira. Bestalde, prentsaren orga-higidurarekin elikatze-sistema erraz sintonizatzeko eta segurtasun-neurriak gauzatzeko, inertzia-gurpilaren energiaz hornitzeko erabiltzen den balazta-enbragera konektatzen da transfer mekanismoa. Modu horretara, gurpilaren energiaz baliatzeko aukera dago eta ez da beste motore baten beharrik izaten.\nFAGOR ARRASATE prentsa-egileak Bond Graph ereduko simulazio-metodoak bereganatu ditu IKERLANen eskutik, Europako Batasunak bultzatu duen OLMECO proiektu europarrari eta CICYT eta Eusko Jaurlaritzak elkarrekin finantziatutako “Makina Erremintako Sistema Mekatronikoen Simulaketa” proiektuari esker.\nTransfer mekanismoaren eskema sinplifikatua ikus daiteke 1. irudian. Bertan, gurpilaren biraketa-higidura erreduktorearen segidan dauden kardan-lotura dituzten bi ardatzetatik espeka-ardatz nagusira transmititzen dela ikusten da. Mekanismoak dituen hiru higiduren (aurrera/atzera, gora/ /behera eta zabadu/itxi) legeak dagozkion espekak finkatuko ditu. Espeka-jarraitzaile bakoitzean lortzen den translazio-higidura, lau barretako mekanismoan handitu egiten da eta segidan, prentsaren mahaira iristen da.\nMerkatuak eskatzen dituen produktibitate- eta fabrikazio-perdoiak betetzeko berriz, transfer mekanismoaren higidurek oso azkarrak eta zehatzak izan behar dute. Ezaugarri horiek espekaren profilak definitzen ditu nagusiki: sarrerak eta irteerak leunak izan behar dute eta higidurek abiadura handikoak. Gehienetan transferrak luzeak izaten direnez, prentsek altuera handia izaten dutelako, malgutasuna eta jokoa txiki mantentzen zailtasun handiak izaten dira. Ondorioz, lortzen diren higidurek dardara sortzen dute fabrikazio-perdoien kalterako. Dardarak abiaduraren funtzio konplexuen ondorio badira ere, abiadurarekin batera hazteko joera nagusia agertzen dute eta beraz, makina osoaren produktibitatea mugatzen dute.\nEragozpen horiei guztiei aurre egiteko asmoz ari da hedatzen transfer elektronikoaren erabilpena, asko gainera.\n2. irudia. Transfer elektronikoaren eskema sinplifikatua.\nAukera horren abantaila nagusia mekanismoaren sinplifikazioan eta fabrikaziorako eskaintzen duen malgutasunean datza.\nAlderdi txarra berriz, motore elektronikoaren konplexutasunean dago. 2. irudian ikus daitekeen bezala, beste motore elektrikoa erabili behar da prentsaren mahaiaren inguruan. Beraz, mekanismoaren luzera, eta ondorioz malgutasunak eta jokoak, asko murrizten dira. Espekak eta lau barretako mekanismoak desagertu egiten dira eta beraien funtzioak motorearen erregulazio elektronikoak beteko ditu. Orain erreduktorearen ondoren ageri diren osagaiak, akoplamendu malgua eta kremailera eta pinioia dira.\nHala ere, transfer elektronikoak, kontrol-arazoez gain, baditu sinkronismoa eta segurtasun-neurriak ziurtatzeko beste arazo batzuk ere.\nAurrez aipatu den bezala, elikatze-mekanismoaren portaera erabakiorra da transfer prentsaren funtzionamendu egokirako. Bestalde, sistema horiek bezeroaren beharrei erantzuteko egokitzen direnez, “ad hoc” diseinua exigitzen dute eta, transfer prentsaren kostu altua kontutan hartuz, edozein akatsek eragin ekonomiko handia izaten du.\nHori dela eta, diseinu berriak garatzerakoan simulazioaren egokitasuna eta beharra nagusitzen da. Burututako produktuetan ordea, arazoak aurkitzera eta hobekuntzak aurrez berrestera heda daiteke bere erabilgarritasuna.\nSimulazioak ereduetan oinarritzen dira. Mekanika, Elektronika eta Hidraulika arloei dagozkien ereduak garatzeko, espezializatutako teknikak aukeran daude aspaldian. Hala ere, horrelako arlo bateko eredu batean xehetasunezko portaera simulatu nahi bada, edo arlo ezberdinetako osagaiez eginiko sistemaren eredua burutu nahi bada, hau da, eredu mekatronikoen garapena egin nahi bada, arazo bihurtzen da.\nBond Graph ereduak garatzeko metodoak arazo horiek gainditzeko aukera eskaintzen du. Eredu horren adierazpena energia-trukaketan oinarritzen da eta beraz, edozein arlorako “hizkuntza” bera erabiltzen da. Bestalde, ereduaren errepresentazio grafikoak bat-batean ulertzeko eta begi-bistako aldaketa-proposamenak egiteko aukera eskaintzen die arlo desberdinetako adituei. Horrez gain, merkatuan dauden softwareek, Bond Graph eredua zuzena dela ziurtatu ondoren, sistemaren portaera dinamikoa adierazten duten ekuazioak automatikoki sortzen dituzte eta azken finean, simulazioa burutzeko horiek integratzen dira.\nHorren adibidetako bat 3. irudian ikus daiteke. Adibide hori transfer mekaniko baten ereduari dagokio eta espeken kontaktuak, malgutasunak eta jokoak hartu dira kontutan emaitza hori lortzeko unean. Neurtu den azelerazioarekin alderatuz gero, agerian geratzen da ereduaren kalitatea.\nTransfer elektronikoan, Bond Graph eredua oreka-puntuaren inguruan lerrokatu ondoren, Kontrol Diseinua egiteko aukeran dauden beste tresnak (Matlab, Matrix-x, etab.) erabiltzen dira kontrolaren parametroak sintonizatzeko. Ondoren, finkatutako parametroak Bond Graph ereduan sartu eta sistema osoko simulazio zehatzak lortzeko aukera izango da. Prozesu honen ondorioak 4. irudian ikus daitezke. Transfer elektroniko batentzat egin da eta desplazamenduak eta azelerazioak simulatu dira malgutasunak, jokoak eta kontrola batera simulatuz.\n4. irudia. Transfer elektronikoaren simulazioa.\nBadira gaur egun produktu konplexuak edota mekatronikoak “ondo eta lehenengoan” gauzatzeko aukera ematen duten ereduak, baita horiek garatzeko metodoak eta simulazioak aurrera ateratzeko bideak ere. Adierazitako transfer simulazioek agerian utzi dute Bond Graph ereduaren garapen-metodoak horrelako sistematan duen indarra.\nFAGOR ARRASATE prentsa-egileak simulazio-metodo horiek bereganatu ditu IKERLANen eskutik, Europako Batasunak bultzatu duen OLMECO proiektu europarrari eta CICYT eta Eusko Jaurlaritzak elkarrekin finantziatutako “Makina Erremintako Sistema Mekatronikoen Simulaketa” proiektuari esker.\n3. irudia. Bond Graph ereduan oinarritutako adibide hau (A) transfer mekaniko baten ereduari dagokio eta espeken kontaktuak, malgutasunak eta jokoak hartu dira kontutan emaitza hori lortzeko unean. Neurtu den azelerazioarekin alderatuz gero (B), agerian geratzen da ereduaren kalitatea.


Zarauzko emakumeen eta gizonen berdintasunerako Udal Kontseiluko kide izatea\nKontseilua organo aholkularia, kontsultakoa, informatzailea, behatzailea eta ekintzen sustatzailea da. Ekintza horien bidez, emakumeen eta gizonen arteko aukera-berdintasuna lortu eta emakumeen partaidetza bultzatu nahi da udalerriko bizitza politikoan, kulturalean, ekonomikoan eta sozialean.\nOndoren zerrendatutako elkarteak:\nEmakumeen elkarte edo erakundeak\nEskubide berdintasunen alde lan egiten duten elkarte edo erakundeak\nGizarte izaerako beste elkarteak (emakumeen azpibatzordea)\nAuzo elkarteak (emakumeen azpibatzordea)\nZarautzen ordezkaritza duten sindikatuetako emakume edo berdintasun atalak\nBanaka eta irabazi asmorik gabe berdintasunaren aldeko jarduerak egiten dituzten pertsonak, gaiarekin interes egonkorra dutela adierazten dutenak.\nBerdintasun kontseilua: eskaera orria erakundeak\nBerdintasun kontseilua: eskaera orria herritarrak\nAurrez aurre: Parekidetasun departamentua (Zigordia kalea 33, 1. solairua) edo HAZ (Kale Nagusia 29 - 20800 Zarautz)\nKonseiluak eskaera onartu.


San Roque de Carral\nSan Roque de Carral zabalgunea Sopuertako udalerrian kokatuta dago eta udaletxeak berak kudeatzen du.\nSan Roque de Carralera BI-2701 errepidetik iritsiko gara, Muskiz eta Balmaseda lotzen di tuen errepidetik. Sopuertatik hurbil, Mercadillo auzoaren ondoan, 30. kilometroa adierazten duen mugarria aurkituko dugu. Horren ondotik, seinaleztaturiko bide estu bat abiatzen da eta bertatik hartuko dugu. Ibaia zubi txiki batetik zeharkatu ondoren, errepideak ezkerretara egiten du, eta handik metro gutxi batzuetara, San Roqueren baseliza ikusiko dugu; zabalgunea horren atzean dago.\nSan Roque de Carral zabalgunearen kokapen mapa\nPlatanondo handiek, euren adarrekin, jolas-eremua estaltzen dute, eta gerizpe leuna ematen diote udan; gainera, argiaren eta kolorearen tonu politak sortzen dituzte udazkenean.\nSan Roqueren baselizaren atzean, mahaiak eta erretegiak daude, Bezi errekaren ertzeko zelai berdean. Bertan, uharka txiki bat eta kanal bat ikusiko ditugu, eta horiek, beste garai batean, inguruko errotaren bat mugitzeko erabili ziren.\nSan Roque de Carral landa-eremu batean dago, inguruko paisaiak agerian jartzen duenez: larre berdeak, ganaduak bertan bazkan lasai-lasai egiteko, eta harago, mendia dago, zaindaritzat eta haitz indartsuen aurkako defendatzailetzat.\nSopuertako udala: Ibilbideak


Ruper Ordorika omenduko dute hamaika musikarik Bilbon\nMartxoaren 14an omenaldi kontzertua antolatu dute Loraldia jaialdiak eta Izar&Star zikloak elkarlanean. Besteak beste, Ken Zazpi, Petti, Balerdi Balerdi, Ixiar Oreja, Bernardo Atxaga eta Fermin Etxegoien izango dira saioan.\nTunel barruko neska\nNeska bat leku inposiblean eleberria aurkeztu du Xabier Amurizak. Frankismo garaian Zamorako kartzelan zegoen apaiz talde baten benetako ihesaldi saioa fikziora eraman du, elementu fantastiko bat erantsiz: neska bat agertzen da kartzelan, haiei laguntzeko.\nGaraikur forma hartu du urak\nGuillermo del Tororen 'The Shape of Water' filma izan da nagusi Oscar sarietan, film zein zuzendaritza onenaren sariak irabazita. Emakumeen alde aldarri egin du Frances McDormandek saria jasotzean\nIrekia eta bizia


VIII. JOSEBA JAKAREN OROIMENEZKO HERRI LASTERKETA . - Lasterketak.eus\nVIII. JOSEBA JAKAREN OROIMENEZKO HERRI LASTERKETA .


Udazkenean mendietako zelai edo larreetan aurkitu daitekeen perretxiko honek oso itxura berezia du, izan ere, ingeleraz sorgin txapel deritzo, eta honek pileoari egiten dio erreferentzia, kono gorri bizia baitu hasieran gerora belzten delarik. Usain eta zapore oso ahulak dituen arren ez da jangarria, toxikotasun maila apala izan arren.\nArgazkia: Anne Burgess\nAzken eguneraketa: 2013/12/26\nDeskribatzailea: (Schaeff.: Fr.) P. Kumm.\nTxapelak 2–5cm arteko diametroa izan dezake, oso gutxitan handiagoa izan eta 8 edo 9cmra iritsi daitekelarik. Txapel honek ez du mamia askorik, konikoa izatez gain itxura irregularra du eta kolore laranja edo gorri bizikoa izan daiteke, bizitasun hau ertzera bidean galduz doalarik. Zahartzean txapela zabalduz doa zartatzen den arte. Oso hezea egon ohi da eta lingirdatsua izaten da.\n5–10cm bitarteko luzera izan dezake, baina oso fina izan ohi da, 1cm gehienez. Oso hauskorra da, hezea eta lingirdatsua, okerra izan ohi da. Oinaldean zuria, gainaldean hori edo laranja izaten da eta zahartzean beltza.\nHimenio laminarra du, lamina hauek horiak izan ohi dira gaztaroan denbora joan ahala belztu egiten direlarik. Lamina hauek aske eta zabalak izaten dira.\nPerretxiko hauen estipea hutsa izaten da, beraz duen mamia txapelean dago. Eta txapelean ez da mami askorik egoten, hala ere duen mamia hau oso hauskorra da, eta usain eta zapore oso ahulekoa da.\nEspora eliptiko eta leunak dira, 9–11 x 6-7 µm-ko tamainakoak. Esporada zuria uzten du.\nOnddo saprobio honek fruitu gorputzak banaka edo taldeka sortzen ditu, normalean mendietako zelai edo larreetan, nahiz eta konifera baso batzuetan ere aurkitu izan den. Onddo hau ikusteko larre hauetara udazkenean gerturatu beharko gara.\nEsnegorria, pinutela, nizkaloa\nPinudi onddo bikorduna\nOnddo hau ez da jangarria, toxikoa da.


Ford Mugarriren esperientzia gailendu da Oñatiko derbian: 26-30 - Debagoiena - Goiena.eus\nFord Mugarriren esperientzia gailendu da Oñatiko derbian: 26-30\nMireia Bikuña 2016-02-14 14:50\nUne erabakigarrietan burua hotzago izan dute arrasatearrek. Izarraitz Aloña Mendik bitan izan du bigarren zatian lehia berdintzeko aukera, baina erasoan baloiak galduta edo jaurtiketak kale eginda, hutsean geratu da oñatiarren ahalegina.\nZubikoan jokatutako partiduak Iturripen jokatu zenaren ezaugarri antzekoak izan zituen. Oñatiko lehen zatia oso parekatua izan zen, Arrasaten bezala. Bi taldeak gogor lehiatu ziren. Biek ala biek izan zituzten abantailak markagailuan. Gehienez ere bi golekoa izan zen etxekoen alde: 10-8, 23. minutuan. Abantaila horrekin, lau jokalarirekin geratu zen Aloña Mendi eta arrasatearrek banakako defentsa egin zioten Andoni Bernali. Hala, 11-12 aurreratu ziren 26. minutuan. Bada, harmailetako zaleen animuekin eta Ford Mugarri jokalari bat gutxiagorekin zegoela aprobetxatuz, Aloñak lehia berdindu egin zuen eta gol bateko errentarekin joan zen aldagelara: 13-12.\nIzarraitz Aloña Mendi martxa bat gutxiagorekin irten zen bigarren zatian. Baloiak galtzen hasi zen, erasoan eta defentsan, eta jaurtiketatan ere ez zuen asmatzen. Ford Mugarriko atezain Iñigo Salterainek geldiketa bikainak egin zituen.\nAloñak, 17-19ko desabantaila zuela, banakako defentsa egin zion arrasatearren erasoan agintaritza zuen Josu Herrerori. Defentsa horri esker apur bat hurbildu ziren oñatiarrak markagailuan , eta lehia berdintzeko eta gol bakar batera ipintzeko aukera izan zuten. Baina, une horietan, arrasatearren esperientzia gailendu zen. Aloñako jokalariek ez zituzten jaurtiketa egokiak aukeratu eta lehiari buelta emateko aukera guztiak galdu zituzten.\nFord Mugarri 21-26 aurreratu zenean, defentsako lerroa zelai erdiraino aurreratu zituen Aloña, baloiak lapurtzeko asmoarekin. Baina, zuloak ederki topatu zituzten arrasatearrek. Batez ere, Unai Rodriguezek. Hiru gol sartu zituen lehia erabakitza uzteko.


Izua, nerabeen elkargunean | Mundua | Berria\nErresuma Batua. Atentatua Manchesterren\nIzua, nerabeen elkargunean\nManchester Arena estadioan 22 lagun hil eta 59 zauritu ditu ustezko suizida batek, Ariana Grande kantariaren kontzertutik atera berritan. Estatu Islamikoak hartu du bere gain atentatua\nHerritar askok parte hartu zuten atzo Manchesterren atentatua salatzeko egin zuten elkarretaratzean. ANDY RAIN / EFE Tamaina handiagoan ikusi\n2017ko maiatzak 24\nAriana Granderen kontzertuaren amaiera, herenegun gauean Manchesterren. Abeslari estatubatuarrak gazte, nerabe eta umeen masak mugitzen ditu, eta kontzertu horretarako ere aspaldian zeuden sarrerak bukatuta. Kantaria entzun eta goratu ostean, argiak piztu eta joaten hasiak ziren 21.000 jarraitzaileetako batzukManchester Arenatik. Ateratzen ari zirela harrapatu zituen burrunba batek ezustean. Kanpotik iritsi zitzaien zartada, lekukoek kontatu dutenez: lurrikara bat bezala sentitu zuten, hots gorgarri bat, eta, horren ostean, dena zen kaosa, dena izua, nondik atera ezin asmatu, estropezuka jende oldean. Kanpoan zeuden senideetako asko zain. Artistaren CDak eta produktuak saltzen ari ziren gunetik gertu lehertu zen suizida bat, Poliziak atzo lehen orduetan esan zuenez; etxean egindako lehergailuen gerriko bat zartarazi zuen, estadioaren kanpoan, 22:35ean (23:35 Euskal Herrian). 22 dira hildakoak, eta 59 zaurituak.\nOspitalera eraman zituztenen artean hamabi dira 16 urtetik beherakoak. Ez dago argi bonbaren ondorioz hil ziren denak, edota kaosaren eraginez batzuk. Atzo, oraindik ere nahasia zen informazioa, eta hildakoen izen-abizenak ematen hasi ziren tantaka-tantaka. Lehenengo biak, 18 urteko eta 8 urteko neskak.\nBezperan desagertu ziren seme-alaben bila zebiltzan atzo oraindik hainbat senide, sare sozialetan eta informazioa emateko propio jarritako lekuetan. Izan ere, estadiotik atera ostean, etxera itzuli ezinik geratu zirenak hoteletan eta herritarren etxeetan hartu zituzten. Sakelakoak eta dena utzita atera ziren asko eta asko atentatuaren gunetik, eta zaurituak hiriko zortzi ospitaletan banatu zituzten. Anbulantziaz josi zen lekua, eta hantxe ere artatu zituzten zauri arinak eta estutasunak jota zeudenak. Gau osoa nahasmendu horretan igaro zen.\nAtzo, berriz, poliziaz inguratuta zegoen eremua. Estadiotik gertu dagoen Victoria geltokiko tren zerbitzua geldiarazi zuten, eta zentroko errepideak itxi, ikertzen jarraitzeko. Poltsa susmagarri bat ere leherrarazi zuten poliziek inguruan: arropa zaharra zeukan poltsak. Eguerdian, 23 urteko gazte bat atxilotu zuten Manchester hegoaldean, Poliziaren arabera, hiltzailearekin zerikusia duelakoan. Manchester inguruan hainbat etxe miatu zituzten polizien talde bereziek.\nArratsaldean jakinarazi zuten ustezko hiltzailea nor den: Ian Hopkins Manchesterko poliziaburuaren arabera, Salman Abedi 22 urteko gaztea da suizida, baina ez zen estadioaren kanpoan lehertu, Erresuma Batuko komunikabideek diotenez, estadioko korridore batean baizik, lehen kontrol bat igaro ondoren, poliziek arreta ateratzen ari zen jendearengan jarria zutela baliatuz. Manchesterren jaioa da Abedi, eta senideak errefuxiatu libiarrak ditu, Muammar Gaddafiren garaian alde egindakoak.\nEI Estatu Islamikoak hartu du bere gain erasoa: «Kalifa herriaren soldadu batek hainbat bonba pakete» jarri dituela esan zuten, baina ez dute mezuaren benetakotasuna baieztatzerik izan. Oharraren arabera, «datorrena gogorragoa izango da, sakonagoa, gurutzearen gurtzaileen eta haren aliatuen kontra». Hori dela eta, larrialdi egoeraren bigarren maila ezarri dute, polizien eta segurtasun indarren neurriak areagotuz —lehenengo maila berehalako ekintza egon daitekeelako ziurtasuna dutenean jartzen dute—. Theresa May Erresuma Batuko lehen ministroak ere «ekintza terroristatzat» jo du, eta ikertzen ari dira bakarrik edo taldean egindako ekintza izan den, edota laguntzailerik izan ote zuen.\nAtzo goizean Erresuma Batuko Gobernuak premiazko bilera egin zuen Polizia eta informazio zerbitzuetako buruzagiekin batera, ikerketaz hitz egiteko, eta, hartu beharreko neurriez. Gauean ere beste bat egitekoak ziren. Bileraren ostean, batasuna eta elkartasuna goraipatu zituen.\nMayrentzat argi dago zein izan den atentatuaren helburua: «Ekintza koldar eta bihozgabea da, familia gazteak zigortu nahi dituena», eta horren aurka erantzun behar da: «Indarkeria elikatzen duen ideologia gainditu behar da, eta errudunak justiziaren aurrera eraman. Poliziak eta segurtasun indarrek behar dituzten baliabideak izango dituzte». Manchesterren ez ezik, Erresuma Batuan segurtasun neurri ezohikoak hartu dituzte. «Herritarrek polizia gehiago ikusiko dituzte egunotan kaleetan».\nFrantziak ere neurri bereziak iragarri ditu kultura eta kirol ekintzen inguruan, Europako beste hainbat herrik bezala, Europan izandako azken atentatuen ostean egin ohi duten gisan. Terrorismoaren kontra herrien arteko lankidetza are gehiago sustatzeko ahalegina ere agindu dute. Hain justu bihar dute bilera NATOko aliatuek defentsa gastuez hitz egiteko —Donald Trumpek Europako herritarrei diru gehiago jartzeko eskatuko die—, eta Estatu Islamikoaren kontrako borroka bateratuaz hitz egiteko. Bileran garrantzi berezia izango du gertaeron ostean.\nHerrialde anitzetatik iritsi zaizkio Theresa Mayri doluminak. Munduko herrialde askotako agintariek azaldu dute gaitzespena, eta denek bat egiten dute Estatu Islamikoa borrokatzeko neurri gehiago hartuko dituztela.\nErresuma Batuan 2005etik izan den atentaturik larriena da —Londresen 52 lagun hil zituzten 2005ean, eta 700 bat zauritu—. Azkena duela bi hilabete gertatu zen, hiriburuan hori ere: sei hildako izan ziren, tartean suizida.\nManchesterren, biktimen omenez lore eskaintza egitera atera ziren atzo herritarrak, eta jende guztiaren jarrera txalotu nahi izan zuen Mayk: «Esker ona azaldu nahi diet Poliziari, informazio zerbitzuei, medikuei eta erizainei, eta baita laguntzen aritu ziren herritar guztiei ere. Tragediaren aurrean sekulakoa izan da mobilizazioa». Hildakoen eta familien ondoan dagoela esan zuen, «herritar guztiak bezala. Negar egin diezaiegun hildakoei, eta ospa dezagun laguntzen aritu ziren guztien balentria».


Arrainak plantxan | Consumer\nPlantxan edo parrillan, sekretua zaporea indartzea da\nMota horretako sukaldaritzako tekniketan, elikagaiak partzialki edo erabat egosten diren plantxa bero bat besterik ez da behar -beroa zuzenean jasotzen duena-. Gainazal hori xafla elektriko edo gasezkoa izan daiteke, edo zartagin itsasgaitza. Oro har, arrainak ez du ia oliorik behar; izan ere, tenperatura altuan kozinatzean, bere haragiaren proteinak azkar koagulatzen dira, ura eta beste elikagai batzuk ateratzea saihesteko.\nGainera, koipea edo olioa behar ez duenez, oso egokia da koipe gutxiko eta kaloria gutxiko platerak egiteko. Plantxan oso ondo geratzen dira era guztietako arrainen xerrak eta xerrak, eta teknika egokiena da koipe gehien dutenentzat.\nIa koiperik edo oliorik behar ez duenez, oso egokia da kaloria gutxiko platerak egiteko.\nArraina parrillan prestatzea erabakitzen badugu, kasu honetan elikagaiak tenperatura altuan egosten dira, bero-fokutik distantzia jakin batera jarritako parrilla baten gainean. Arrainak zapore eta trinkotasun atsegina hartzen du, eta txingarren keaz bustitzen da.\nPieza gordina olio pixka batekin igurtzi daiteke, baina ez da komeni egoste-azalari gantza gehitzea. Igurtzitako olioari esker, elikagaian azaleko azala edo zarakarra sortzen da, zukuak atera ez daitezen; beraz, zaporetsuago geratuko da.\nPlantxan egindako arrainen zaporea osatzeko, bai koipetsuenentzat (hegaluzea, atuna, izokina eta txitxarroa), bai gantz gutxiago dutenentzat (bisigua, legatza eta bakailaoa, besteak beste), ongailu bat egin dezakegu: baratxuri-nahasketa birrindua, oliba-olioa, elementu azidoa (ardo zuria, ozpina, limoi-zukua, pomelo-zukua edo, are, arbelatz-zukua).\nOsagai horiek guztiak irabiagailuarekin birrindu eta ongailu krematsu bat lortzen dugu, plantxan jartzen ditugunean arraina nahasteko. Horrela, gainazalaren zaporea finkatzen da eta, gorritzen hasten denean, ongailuaren zaporea eta usaina gehitzen dira.\nPlantxan egin behar ditugun xerrak edo piezak lodiak badira, utzi bi orduz ongailuarekin markatzen, hozkailuan eta ontzi itxi batean gordeta, usaina haragiaren barruan sar dadin.\nOngailu mota horren grazia da oinarri-formula batekin asko alda ditzakegula zaporea eta aroma, baina erabiltzen dugun elementu azidoa aldatuz soilik. Adibidez, ukitu lehorragoa eman dezakegu ardo zuria gehituz, zapore azidoagoa limoi-zukua erabiliz, edo lurrin gozoagoa pomelo- edo laranja-zukua erantsiz.\nArraina plantxan ontzeko, ozpin-mota desberdinak erabil ditzakegu (ardoa, sagarra, jerez, baltsamikoa, mugurdikoa…) edo hainbat belarrekin aromatizatuta, hala nola ezkaiarekin, albakarekin edo estragoiarekin. Horrelako ñabardurarik aurkitzeko modurik onena da ongailuak probatu, praktikatu eta egitea, gehien gustatzen zaiguna aurkitu arte, eta, hartara, gure platerak eta errezetak aberastea.\nolio parrilla-eu Pescado-eu Plancha-eu zapore


Cortacésped: Dónde me meto todas las tardes\njustizen 28/5/10 09:30\nsomos como madres que van con el cochecito lleno de lazos rosas luciendo a su giñapito en el parque\nAnónimo 28/5/10 21:15\naupa xabi! oso blog interesgarria daukazu, ta coffee&cream hoiek parrez lehertzeko modukoak dia. Hoi bai, faltan botatzen ditut holakoak euskeraz [sentitzen det apologia], aspaldian ez dezu egin holakorik. Etxeko Gizona! ;P\nxabi 3/6/10 21:45\njust: "mi hijo es listííísimo" "si. ya. seguro."\netxeko gizona: eskerrikasko! alare euskeraz egiñez gero jendean erdiak baño gutxiagok ulertuko luke...


Sarearen haria (Maria del Rio) – Alternatiba\nAgerikoa da baikortasuna itzuli dela. Pandemiari eusteko neurriak malgutu dira eta jada udako oporren inguruan hitz egiten hasiak gara. Hortaz, orain kezka nagusia ez dira unean uneko aldaketak, baizik eta olatua pasatu ostean iraungo duten moldaketak eta horien kudeaketa.\nHorren harira, azken asteetan atentzioa eman didan berria izan da zenbait salgairen faltaren ondorioz hainbat sektoreen produkzioa gelditu behar izan dela; esaterako, automobilen sektorean. Kotxeek beharrezkoak dituzten mikrotxipen urritasunaren atzean dauden azalpenetako batzuk pandemiarekin oso lotuak daude: ohitura aldaketen ondorioz tresna elektronikoen eskariaren bat-bateko handitzea eta itxialdiaren ostean eskaria espero baino azkarrago berreskuratu izana daude gehien errepikatzen diren argudioen artean. Arrazoi zehatz horiez harago, nabarmentzekoa da txipen munduko ekoizpena konpainia gutxi batzuen esku dagoela eta oso prozesu konplexua dela, energia eta ur kantitate izugarriak eskatzen dituena. Hortaz, unean uneko arrazoiak badira ere, ukaezina da bizi garen sistemaren konplexutasuna eta hauskortasuna.\nAre gehiago, aste honetan bertan hainbat webgune erorita egon dira ordubetez. Albistean pixka bat sakonduz, ondoriozta daiteke Internet ez dela ezjakinok uste dugun bezain etereoa eta ekologikoa. Komunikazioak, ekonomia eta gizarte modernoen funtzionamendua oinarri dituen sarearen ahulezia agerian geratu da. «Hodeia» deitzen dugunaren atzean badira datu zentro erraldoien sare handiak horiek oso fisikoak dira eta, kasu honetan ere, energia kopuru izugarriak behar dituzte martxan jarraitzeko. 5G sarearen hedatzeak eta eskaintzen dituen aukera digitalek kontraesan horiek areagotuko dituzte.\nDudarik gabe, bideodeiak egiten jarraitzea espero dut, bereziki bileretarako bidaiak saihesteko eta denbora aurrezteko. Hori bai, etorkizuna marrazten dugunean, eztabaida zintzoak izan beharko ditugu baliabide naturalen eskasia aintzat hartuta. Teknologiaz baliatu bai, baina jarrera kritikoa mantenduz eta garapen teknikoan dugun fede itsua alboratuz.


Finalaurrekoetarako txartel bakarra banatu da Oionen, Etxahun Lekuerena | Kronikak | Bertsolari txapelketa nagusia 2013\nAmagoia MUJIKA|2013/10/27 Eguneratua:\nEtxahun Lekue saioan parte hartu zuten beste bertsolariekin. (Juanan RUIZ / ARGAZKI PRESS)\nMaite Berriozabalek kartzelako gaia eman zuen: «Ahalik eta azkarren iritsi zara, baina dagoeneko berandu da». Eta gure aurrean zegoen mutikoak amari serio-serio galdetu zion: «Nora?». Horixe sei bertsolariek ahalik eta txukunen, politen, sinesgarrien erantzun beharreko galdera. Eneritz Zabaleta berandu iritsi zen tren geltokira maite duena agurtzera; Iratxe Ibarra amonari eskua ematera azken arnasa eman baino lehen; Maddi Sarasua ospitalera aita ebakuntza gelan sartu baino lehen; Etxahun Lekue bizitzeko behar zuen eta kontrabandoan lortu nahi zuen bihotz berriaren bila; Miren Amuriza maite zuena beste batekin lotu zuen ezkontzara; eta Manex Agirre, bere semearen jaiotzara. Sei bertsolari eta sei bide oso desberdin. Atzo Oionen kolore desberdineko sei ahots entzun ziren seinale.\nEtxahun Lekuerena erregulartasunaren ahotsa izan ohi da, tenplearena. Atzo ariketa guztietan eman zuen berea, agian goraka ertz handirik marraztu gabe, baina erorikorik gabe. Puntuak eta finalaurrekoetarako txartela izan zituen sari.\nEroso samar sumatu zen ariketa gehienetan. Hamarreko txikian, esaterako, Eneritz Zabaletarekin, puntako bi futbolariren azalean aulkitik partida ikusten. «Horrelakorik niri ez aitatu arren/ Casillas naz lehenago nebilen pozarren/ ta orain bankilluan gu hurrenez hurren/ begira egoteak ze pena dakarren/ gurago dot jokatu nahiz izan Eibarren».\nBigarren tokian, Miren Amuriza. Txapelketako bere bidea agortu zuen atzo. Zerbait igarri zuen berak, puntuazio jakin aurretik dagoeneko agurtu baitzen txapelketaz. Puntuak puntu, gozatu egin genuen berekin. Berak kantatzen duenean, isiltasuna ere betea agertzen da. Kantaera pausatua, sentitua da. Sinesgarri egiten du alzheimerra duen amari eskutik heltzean agertzen duen gozotasuna, eta egiazko bihurtzen du maite duena beste batekin ikustean sabelean sortzen zaion bolbora usaina. Kartzela onena berea izan zen. Amorrutik kantatu zuen maite zuen gizonezkoa beste batekin nola ezkondu zen ikusi eta gero. «Ikusi dut eta ia bertan jausi naiz ziplo/ oihukatu nahian zertan ari zara mutiko/ enuen uste hain errez zenuenik ahantziko/ ze maitasun ta pasio nituen zurekiko/ baina isildu ta arnasa hartu dut neurekiko/ zorionean gaur egun ezer ez da betiko», kantatu zuen bigarrenean.\nAmamaren azken arnasa\nIratxe Ibarrak kartzelakoan bere amamaren heriotza kontatu zuen, eta azken agurrean bizi-bizirik dagoen amamari muxu bat bidali. «Amama gaixorik gendun ez dau aste hona pasa/ bakarrik ezin zan itxi nahiz ta bizi bere kasa amak deitu deust ta etxean han topau dot malko jasa/ amamari barriro be eman deutzat kalabaza/ momentu inportanteenen ikusi da nere traza/ herio amamarentzat ez dot bihurtu erraza/ nire eskua hartu barik eman dau azken arnasa», bota zuen bigarrena.\nEneritz Zabaletari egokitu zitzaion arratsaldeko lehen bertso puntuagarria josteko ardura. Zozketaren apeta izaten da hori, akaso ez hain garrantzitsua. Baina balio dezake saioaren lehen arnasa igartzeko. Sekulakoa izan zen hasiera. Zabaleta eta Ibarra ondoko trantzean jarri zituen gai-jartzaileak: «Gaztetatik alkohola eta drogak izan dituzue lagun festetan. Uzteko garaia iritsi dela pentsatu duzue». Zabaleta hasi zen: «Asteburua iritsi ahala wixkia eta rikarra/ kokainaren zuztarraldia ta zerbezaren aparra/ uste dut biok marrarik marra pasa genuela marra/ orain bizitzaz aldatzea da nahi dudan gauza bakarra». Eta maila berdinean jarraitu zuen beste bietan. Oso goitik hasi zuen saioa Zabaletak eta eutsi egin zion gehienean. Kartzelan distira faltatu izan zitzaion akaso.\nMaddi Sarasuak azken agurrean esan zuen beretzat txapelketa «gozamenaren planeta» zela, eta, egia esan, ahalik gehien gozatzen saiatu zen. Oholtza handia da beretzat, baina ez zuen handi geratu zitzaion itxurarik eman.\nHamarreko txikian Etxahunekin batera saio polita josi zuen. Beti ikasten eta ikasten ari den nerabe baten gurasoen azalean aritu ziren eta ondo ibili zuen Etxahunek ireki zion bidea. «...nahi duenean mozkortu eta gauari orduak lapurtu/ zergatik ez zen gure semea bertsolaria bihurtu», bukatu zuen hirugarrena entzulearen algara piztuz.\nHamarreko txikian alderantziz heldu zion gaiari Maddik eta Manex Agirrek horixe ohartarazi zion bere lehen bertsoan. Maddik, larriak larri, lehenengoan esandakoaren kontrakoa esan zuen bigarrenean eta aurrera. Ondo konpondu zuen katramila Agirreren konplizitatearekin.\nManex Agirrek puntu gutxien bildu zituen, baina txalo gehien segur aski, bere zale eta lagunak oso gertu izan zituelako. Kartzelan josi zuen ariketarik politena. «Bibrazio bat sentitu dut fin poltsiko honetan hemen/ seinalea zen seinale hori oso seguru nekien/ baina egiten ari nintzena bukatu egin nahi nuen/ gero lanetik kotxera joan naiz korrika eta lehenbailehen/ kotxea utzi eskailera bat maternitatea ondoren/ baina iritsi naizenerako/ jada jaiota zegoen», bota zuen lehena.\nAzken agurrean Manex Agirrek kantatu bezala, «bukatu da endredoa/ bizitza horrela da eta edan dezagun ardoa/ topa dagigun eta bakean bizi gaitezen betiko». Puntuak puntu, atzoko tragoa ederra izan zen, Euskal Herriaren mutur batean euskara bizi-bizi dagoen zaporea hartu geniolako. Datorren hitzordua, bi aste barru Gernika-Lumon.


Indraprastha Institute of Information Technology, Delhi catalog › Results of search for 'au:"Spaccapietra, Stefano." and su-to:Computer Communication Networks and au:Shvaiko, Pavel and au:Mylopoulos, John and su-to:Artificial intelligence and au:Shvaiko, Pavel and au:Atzeni, Paolo and au:Trujillo, Juan and su-to:Computer science and su-to:Computer Science.'\nResults of search for 'au:"Spaccapietra, Stefano." and su-to:Computer Communication Networks and au:Shvaiko, Pavel and au:Mylopoulos, John and su-to:Artificial intelligence and au:Shvaiko, Pavel and au:Atzeni, Paolo and au:Trujillo, Juan and su-to:Computer science and su-to:Computer Science.'


Odol emate kopuruak mantentzeko deia luzatu du Odolkideak Elkarteak | Buy Urdaibai\nDATU ONAK IZAN ZIREN 2012AN : GERNIKARREN %3 DA BOLONDRESA ETA 1.245 ODOL EMATE IZAN ZIREN\n“Bizkaian erreferen-tziazko lekua da Gernika-Lumoko ordezkaritza, emaileen kopuru handiagatik”. Hala diote Odolkideak elkartetik, baina “odolaren osagaien transfusioak eta odoletik eratorritako osagaiak ezinbestekoak dira gaixo askoren osasunbiderako eta bizi kalitaterako”. Horrexegatik, eta nahiz eta 2012 urtean lortutako datuak “oso onak” izan 1.254 odol ematerekin, “konpromisoa mantentzeko” deia luzatu dute.\nHori dela eta, odol emaile berriak lortzeari ekingo diotela aurreratu dute. “Azken hamar urteotan gorabeherak egon diren arren, odolemate kopurua beti ibili izan da 1.200etik 1.450erako tarte horretan” Bestetik, errepikatze-indizea 1,92koa izan da eskualdean. “Horrek esan gura du, urtean emaileak ia bi bider ematen duela, beraz, fideltasun maila altua dago”.\nGernika-Lumoko biztanleen %3 -514 pertsona, zehazki- odol emaile aktiboak direla azaldu dute Odolkideak elkartetik. Busturialdeko datuei erreparatuta ere, Euskal Autonomi Erkidegoan eta Bizkaian baino elkartasun maila altuagoa dela azaldu dute. Bermeon eta Mundakan 501 eta 39 odol emate izan ziren; adibidez; eta Ean, 17. Lea Artibain, bestetik, 1.400dik gora odol emate izan ziren: 451 Lekeition; beste 470, Markina-Xemeinen; 415, Ondarroan; eta, azkenik, 69, Berriatuan.


Filipe III.a Frantziakoa - Wikipedia, entziklopedia askea.\nFilipe III.a Frantziakoa (Poissy, 1245eko apirilaren 30a - Perpinyà, 1285eko urriaren 5a), izengoitiz Filipe Ausarta (frantsesez: Philippe le Hardi) deitua, Frantziako erregea izan zen 1270-1285 bitarteko urteetan.\n1270eko abuztuaren 25a - 1285eko urriaren 5a\n← Luis IX.a Frantziakoa - Filipe I.a Nafarroakoa →\nPoissy, 1245eko apirilaren 3a\nPerpinyà, 1285eko urriaren 5a (40 urte)\nElisabet Aragoikoa (1248-1271) (1262ko maiatzaren 28a, 1262ko maiatzaren 28a (egutegi gregorianoa) - 1271ko urtarrilaren 28a)\nMarie of Brabant, Queen of France (en) (1274ko abuztuaren 21a, 1274ko abuztuaren 23a (egutegi gregorianoa) - 1285eko urriaren 5a)\nLuis VIII.aren semea zen. Harekin joan zen Zortzigarren Gurutzadara. 1271ean, osaba Alfontso hiltzean, Tolosa, Poitou eta Auverniako konde bihurtu zen, eta 1274an Venaissingo konderria Aita Santuari utzi zion. Bere osaba Karlos I.a Anjoukoaren alde atera zen, eta Petri III.a Aragoikoaren kontra, 1282an. Aita Santuak Petri III.ari erregetza kendu eta Karlos Valoiskoari, Frantziako erregearen semeari, eman zionean, Filipe III.ak Aragoiren kontrako gurutzada gidatu zuen (1284-1285), Aragoi hartzeko asmoz, baina huts egin zuen.\nElisabet Aragoikoarekin ezkondu zen, eta hura hiltzean, berriz, Maria Brabantekoarekin; hark eskaturik Pierre de la Brosse, bere begikoa, urkarazi zuen.\nFilipe bi aldiz ezkondu zen. Lehenik, 1262an, Aragoiko errege Jakue I.aren Elisabet alabarekin; lau seme izan zituen harekin:\nFilipe IV.a (1268-1314)\nKarlos (1270-1325), Valoisko kondea\nElisabet 1271n hil zen, eta 1274an Filipe Brabanteko duke Henrike III.aren Maria alabarekin ezkondu zen. Harekin hiru seme-alaba izan zituen:\nLuis (1276-1319), Evreuxko kondea\nMargarita (1282-1318), Eduardo I.a Inglaterrakoarekin ezkondua\nBlanka (1284-1305), Bohemiako erregea zen Rodolfo I.arekin ezkondua\nMaria 1321ean hil zen.\nAzken aldaketa 17 uztaila 2021(e)an, 16:53(e)tan


Aurreakordioa Cadizeko metalean – Ekonomiaren KZ\nManuel Montoro UGT-FICA sindikatuak Cadizen duen idazkari nagusiak baieztatu duenez, patronalaren eta sindikatuen arteko aurreakordioa lortu dute metalaren sektoreko hitzarmen kolektiboaren inguruan, bederatzi eguneko grebaren ostean.\nHala ere, Montorok kazetarien aurrean azaldu duenez, aurreakordio hori lantokietako enpresetako langileek berretsi beharko dute orain. Behin onartuta, hilaren 16an hasitako greba mugagabea behin betiko bertan behera uzten dutenean izango da.\nIldo horretan, uste du CCOOk eta UGTk osatutako negoziazio-mahaiak sinatu duela astearte honetan egindako ordezkarien batzarrean ezarritako aurreikuspenak betetzen dituelako.\nAurreakordioaren edukia ostegunera arte ez da ezagutzera emango, bozkatu behar duten enpresetako langileek jakin ondoren.\nAndaluziako Juntako presidente Juanma Moreno bera pozik agertu da lortutako aurreakordioarekin. “Pozten nau metaleko enpresa eta langileek akordioa lortu izanak. Elkarrizketa da adostasunerako bidea “, adierazi du Twitterren duen kontu ofizialean, eta eskerrak eman dizkie Andaluziako Juntako teknikariei” bitartekaritzagatik eta aldeei elkar ulertzea bilatzeagatik “.\n← Danimarkak 2022ko apirilean Barakaldon ospatuko den WindEurope azoka ezagutu du\nSuspertzearen bidetik: Euskal BPG %6 haziko da 2022an →


Euskararen Eguna gogoan bideoa egin nahi dute Areson - Leitzaldea - Erran.eus\nEuskararen Eguna gogoan bideoa egin nahi dute Areson\nTtipi-Ttapa 2020-11-24 15:00\n«Modu sinbolikoan jendea Euskararen Egunaz gogoratzeko» bideo bat egin nahi dute eta herritarrei azaroaren 30erako bideoak bidaltzeko eskatu diete.\nAbenduaren 3a egun handia izaten dute Areson, Euskararen Egunaren harira, ospakizun eguna. Aurten, ordea, osasun egoera tarteko, aurreko urteetako ekitaldirik ezin izanen dute egin. Zerbait egiteko asmoa badute, ordea, eta besteak beste, bideoa egin nahi dute. Hala, herritarrei, bakoitzak bere etxean, bideo bat grabatzeko deia luzatu diete, «kantari, irrintzi edo bertso bat botaz, euskararen inguruko ikuspuntu edo bizipen bat kontatuz...».\n«Lanak errazte aldera» Aitorren hizkuntz zaharra eta Euskaraz bizi nahi dut (Esne Beltza) kantak proposatu dituzte kantatzeko. Horiez gain, norbaitek beste proposamenen bat baldin badu, «ongietorria» izanen dela adierazi dute.\nBideoak mugikorrarekin horizontalean grabatzeko eskatu dute eta ondotik, 697 65 66 87 edo 699 88 38 99ra bidaltzeko. Azaroaren 30a izanen da horretarako azken eguna. Bildutako bideo zatiak bideo bakar batean bilduko dituzte abenduaren 3rako.


[ Leioatik! AT ] Zaharrak berri – Ezina ekinez egina\n[ Leioatik! AT ] Zaharrak berri\nPosted on 2014/02/20 by Iruñe\tEtxera bueltatzeko egun batzuk besterik geratzen diren honetan, Lisboan daramadan denbora segituan igaro zaidala aitortu behar dut. Abuztuaren azkeneo egunean iritsi nintzen Portugaleko hiriburura eta hiru hilabete hauetan leku ezberdinak eta pertsona berriak ezagutzeko aukera izan dut. Hala ere, aipatu beharra daukat, hasiera pentsatu baino zailagoa gauzatu zaidala.\nBarañain utzi nuenetik pasatutako gertakariek, gorputza ez ezeik, gainerako guztia han nuen: Herri Harresiaren inguruan egindako ekimenak, Herrirako lagunen atxiloketa, Xaporen atxiloketa, eta nola ez ba: Nabarreriako askegune mundiala. Ez dakizue zelako emozioa eman zidan, Luis (nire herrikoa, oraindik ez dakienarentzat) herriko jendeaz babestuta Iruñeko bihotzean agertzea. Eta nola ez ba, Luis babesten zeundeten guztiak ikustean, bertako argazki, bideoak jasotzen nituenean sortzen zitzaidan inoiz sentitutako sentsazioa. Ikaragarria izan zen, benetan.\nEgia esan, lerro hauek irakurrita, onturatu naiz pentsatzen nuena baino zailago egin zait Barañaindik, eta orohar Euskal Herritik kanpo egotea.\nZailena egin zaidana, maite ditudanengandik hurrun egotea izan da. Izan ere distantziak harremanak mantentzea zaildu egiten ditu, egunerokotasuneko kontaktu hori izateko aukera ez dagoelako, harreman prozesuak zailduz. Izan ere distantziak dena areagotzen du, tartean sentimenduak; eta adibidez, han uskeri bat besterik ez dena,uskeri izateari utzi egiten dio.\nHemen egoteak, harremanak pantailen aurrean (odenagailua, mugikorra..) izaten jarraitzera behartu nau, eta apika, ezagutzen nauzuen askok pentsatzen duzuenaren kontra, ez zait harremantzeko modu hau asko gustatzen.\nBerez, harremanetan (zuzeneko kontaktua izateko aukera dagoenean) gaizki ulertu ugari badaude, imaginatu distantziarengatik zenbateraino zailtzen den harreman bat, pantaila batetara mugatzen baduzu. Argi dago komunikazio prozesua ( igorlea, hartzailea, mezua, kodea, ekarreragintza..) kaltetuta suertatzen dela horrelakoetan.\nHorrelakoetan, normalean baino esfortzu gehiago eskatu egiten du, eta batzutan gogorik izan ez arren skype-aren aurrean jartzen zara etxekoen, koadrilakoen, do bestelako lagunen berri izan ahal izateko. Zailtasun hauekin bizitzen ikasi behar izan dugu, bai kanpoan gaudenok, eta baita bertan geratu direnak ere: ordutegi desberdinak, gogoak, espektatibak..\nHaserrealdiren bat izan ez dudala errango banu gezur handi bat erranen nuke. Zaila da, eta unean uneko komunikazio prozesuaren parten diren konponente bakoitzaren egoera (igorle zein hartzailearen kasuan, egoera piskologiko, mentala eta fisikoa, gogoak, espektatibak..) kontuan hartu behar baitira.\nZailxeagoa egingo zaigun arren, esfortzu hori egitea gomendatzen dizuet, eta maite duzuen pertsona hoerietako batekin haserretuz gero (zihurrenik uskeri inozo batengatik izango dela), benetan estimatzen eta maitatzen baduzu, saiatu konpontzen; ez du merez liskar tonto batengatik edota distantziarengatik harreman garrantzitsuak galtzea.\nSentitzen dut norbaiten espektatibak bete ez baditut, baina pertsonalki gertatu zaidan gauza bat da (uste dut enaizela bakarra izanen), eta horren inguruko hausnarketa hau zuekin konpartitu nahi izan dut.\nBaina tira, izan ditudan gora-beheratxo hauek alde batera utzita, hurrengo asteetan zehar nire hilabete hauetan bizitako hianbat pasarte konpartitzeko ideia dut.\nBeraz, prestatu zaitezte!\nPartekatu:TwitterFacebookRedditMe gusta:Me gusta Cargando...\nPosted in .., Blogeko sarrera guztiak, Lisboa, OinetanEtiquetado Erasmus, Iruñe, Iruñe Astitz Larunbe, Leioatik!, Leioatik! AT, lisboa\n[Leioatik! AT] Ez Roma, ez Bolonia. Lisboa[Klick!] Beti irribarretsu\nVer perfil de estratowhat en FacebookVer perfil de arkkuso en TwitterVer perfil de arkkuso en InstagramVer perfil de arkkuso en PinterestVer perfil de estratowhat en YouTube\t📝 Azkeneko sarrerak\tI gotta keep trying! Ezina, ekinez egina!\nNola egin Master Amaierako Lana bidean erotu gabe\nEtapa berria, erabakiak eta aldaketak\nInstagramSe ha producido un error al recuperar las imágenes de Instagram. Se volverá a intentar en unos minutos.


Bidaia-agentziek %10 gehitu dituzte erreserbak uztailean eta abuztuan, FEAAVren arabera | Consumer\nBidaia-agentziek %10 gehitu dituzte erreserbak uztailean eta abuztuan, FEAAVren arabera\nGehien eskatzen diren produktuak bidaia konbinatuak dira, hegazkina, ostatua eta janaria barne.\nBidaia-agentziek % 10 baino gehiago handitu dute uztailean eta abuztuan egindako erreserba-kopurua, 2005eko epe berarekin alderatuta, bai bulegoetan bai Internet bidez, Espainiako Bidaia Agentzien Elkarteen Federazioak (FEAAV) emandako datuen arabera.\nBidaia-agentzietan gehien eskatzen diren produktuetako batzuk bidaia konbinatuak dira: hegazkina, joan-etorriak, ostatua, bisitak eta, batzuetan, otorduak. Hegaldi, hotel eta bestelako zerbitzuen erreserbak ere hazi egin ziren uztailean eta abuztuan.\nFEAAVk dioenez, hazkundearen zati bat turismo-urte onari zor zaio, ezbairik gabe, baina bidaia-agentzietako kontsultak eta erosketak handitu egin dira, kontsumitzaileak konfiantza handiagoa baitu produktu eta preziorik onenak haien bidez lortzeko. Gainera, uste du bidaia urrunekiko interesa handitzeak ezinbesteko egiten duela bidaia-agentearen jarduera.\nFederazioarentzat, 2006ko zifrek baikortasunera gonbidatzen gaituzte kontzeptu turistiko guztietan. Uztailera arte, Espainiako turista atzerritarren kopurua %5,3 igo zen, 33,3 milioi euroraino, turista bakoitzeko gastu osoa eta eguneko gastua %2,9 igo zen, hoteletako gauak %7,7 igo ziren eta hotelez kanpoko establezimenduetan %5. Halaber, espainiarren bidaia-kopuruak apirilera arte bakarrik zenbatuta egon arren, 2005eko datuekin alderatuta, igoera txiki bat ere izan du: %0,4.


Best.-Nr.: 030305.80 EAN: 9420062942017Art.-Nr.: IBM200


Drug store dm drogerie markt d. o. o. from Kranj mit 034254348 | Score Telefonnummer: 2 - 034254348 tellows\n034254348 / +38634254348\nTelephone number: 034254348\nTeharje 1c 3000 Celje\nZaposleni v dm drogeriemarktu bomo naredili vse, da se boste v svoji prodajalni Teharje 1c v kraju Celje počutili dobro in da boste lahko doživeli bogato ponudbo izdelkov in odlično svetovanje. Pri nas boste našli vse kar iščete v drogeriji: izdelke za nego obraza in telesa ter las, izdelke za gospodinjstvo, kozmetiko in parfume, foto izdelke, ekološke izdelke za uravnoteženo prehrano, izdelke za higieno, izdelke za dojenčke in otroke ter mnoo več.\nNew rating to 034254348


AuthorRubio Secades, Angel (13)Zhukov Egorova, Arkady Pavlovich (12)Zhukova Zhukova, Valentina (9)Echenique Landiribar, Pedro Miguel (8)... View MoreDepartamento (cas.)Física de materiales (158)Física aplicada I (10)Bioquímica y biología molecular (1)Ciencia y tecnología de polímeros (1)... View MoreDepartamento (eus.)\nMaterialen fisika (158)\nFisika aplikatua I (10)Biokimika eta biologia molekularra (1)Elektrizitatea eta elektronika (1)... View MoreSubjectPHYSICS AND ASTRONOMY (13)MULTIDISCIPLINARY SCIENCES (6)MATERIALS SCIENCE (5)PHYSICS, ATOMIC, MOLECULAR AND CHEMICAL (2)... View MoreDate Issued2019 (40)2018 (22)2017 (30)2016 (23)2015 (12)2014 (16)2013 (6)2012 (3)2011 (5)2010 (1)Language(ISO)eng (153)spa (4)eus (1)


Euskal Herriko Unibertsitatearen Ataria - First Lego League-ko talderik onenak Informatika Fakultatean erakustaldia egingo dute\nFirst Lego League-ko talderik onenek Informatika Fakultatean erakustaldia egingo dute Larunbatean, maiatzaren 12an, 10:30-12:45 bitartean, Informatika Fakultatean, First Lego League Xpress izango da. Hau FLL Euskadi berrikuntza-eskolaren erakustaldia da, lehia-kutsurik ez duena. FLL lehiaketak zientzia eta teknologia arloko bokazioak bultzatzen ditu, baita berrikuntzaren, sormenaren eta talde-lanaren balioak ere; horretarako zientzia-proiektu bat egin eta defenditzen da, beste bat teknikoa, eta robot baten diseinua ere egiten da\nTartalo robot bertsolariak egingo die ongietorria ekintzaz gozatzera joaten diren guztiei; eta ekintza Innobasque-Berrikuntzaren Euskal Agentziak eta UPV/EHUren Informatika Fakultateak antolatu dute elkarrekin; azken hau FLL Euskadiren laguntzailea da hasiera-hasieratik, eta gainera bere hiru irakaslek borondatezko epaile gisa dihardute bertan.\nLau talde dira parte-hartzaileak: Nafarroako Mechatronics Ants, Bizkaiko D Team eta Gipuzkoako Overclock Axular eta LS Bideluze; 9 eta 16 urte arteko gazteek osaturik daude, eta ikusle gisa bertaratzen direnek aukera izango dute talde horiekin elkarrekintzan aritzeko, zuzeneko komunikazioa izateko eta parte-hartzaileen aurkezpenak eta horiek diseinaturiko robot-en jarduera hurbiletik jarraitzeko.\nGoizean zehar bi zientzia-proiektu aurkeztuko dira, eta lau teknika-proiektu. Zientzia-proiektuan ikasleek azalduko dute nola detektatu duten arazo zehatz bat elikadura-segurtasunaren inguruan –aurtengo erronka FLL lehiaketan–, nola aurre egin dioten erronka horri eta zer konponbide berritzaile eman dioten. Teknika-proiektuaren aurkezpenean robot bat diseinatu eta programatzeko prozesua azalduko da, “Lego Mindstrom” joko ezagunaren piezetatik abiatuta.\nBi taldek asmakuntza bana patentatu dute\nDonostiako Axular Lizeoko ikasleek, Overclock Axular taldekoek, beren Ukimen Plano Dinamikoen Sistema (UPDS) patentatu dute, ikusmen-arazoak dituztenei ezagutzen ez dituzten lekuetan orientatzen laguntzen dien sistema adimentsua. Gainera, duela gutxi, FLL Italia erakundeak herrialde hartako lehenengo edizioan lehiatzera gonbidatu ditu, FLL Espainian “Talde-lan Onena”ren titulua lortu izanari esker. Aurten, gainera, Teknoskopia Saria ere jaso dute, Elhuyar Fundazioak teknologia-proiektu onenari ematen diona.\nBestalde, Andoaingo La Salle Berrozpeko LS Bideluze-ko gazteak etxeetako hozkailuen azpilean jarri eta jakiak kontsumorako gai diren adieraziko lukeen gailu bat patentatzeko prozesuan daude. Eta hori lortu bitartean, Alemaniara joango dira datorren ekainaren 1ean; han FLLren Europako edizioan, Open European Championship delakoan, lehiatuko dira, FLL Espainian hirugarren geratu izanari esker.\nGainera, Overclock Axular eta LS Bideluze lehenengo eta bigarren izan ziren, hurrenez hurren, Innobasque-Berrikuntzaren Euskal Agentziak sustatzen eta antolatzen duen FLL Euskadin.\nNafarroako Mechatronics Ants FLL Euskadi Xpress-en parte hartzera gonbidatu dute FLL Espainian mahaiko lehiaketan irabazle izan zelako; atal horretan parte-hartzaileek egindako robotak elkarren aurka lehiatzen diren. Bi minutuko txandetan, dagokion erronkarekin zerikusia duten misioak robotak osatzeagatik punturik gehien lortzen dituen taldeak irabazten du.\nBestalde, Bizkaiko Gaztelueta ikastetxeko D Team hirugarren geratu zen joan zen FLL Euskadin, eta duela gutxi robotikari buruzko jardunaldi batean parte hartu du Creativity Zentrum-ek Bilbon antolaturiko Creativity Meeting Point delakoan.


EAJ-PNVk bere alderdikideak eta, oro har, euskal gizarte osoa gonbidatu du abenduaren 1 eta 2an bere egoitza nagusia Bilbo berriari eskaintzen zitzaion ekarpen gisa inauguratu zeneko urteurrena ospatzeko egingo diren ekitaldietara\n25 Azaroa 2017 | EBB\nUdazken honetan 25 urte betetzen dira Sabin Etxea Euzko Alderdi Jeltzalearen egoitza berriztatu gisa eta Bilbo berriari egiten zitzaion ekarpen arkitektoniko gisa aurkeztu zenetik. Zilarrezko ezteiak ospatzeko asmoz, Sabino Arana alderdiaren fundatzailea jaio eta bizi zen etxea zegoen orubean altxatu zen eraikinak abenduaren 1 eta 2an bere ateak irekiko dizkie alderdikide jeltzaleei eta euskal hiritarrei, EAJ-PNVk eraikina egin zeneko konpromisoa berresteko asmoz prestatu dituen ekitaldiak egiteko: Sabin Etxea Euskadiko hiritargoaren topagunea izan dadila.\n‘Gure balorren etxea’ goiburua duen ospakizuna datorren ostiraleko 19:00etan hasiko da eta Euskadi osoko eragile eta gizarte ordezkariak egongo dira gonbidatuta. Andoni Ortuzar Euzkadi Buru Batzarreko presidenteak bertaratuei hitz egingo die eta, ondoren, ordu erdiro, ikuskizun ikusgarria erakutsiko da Sabin Etxeko fatxadan,19:30etik 22:00etara arte. `Mapping´ izeneko teknika bidez irudi erakargarriek eta musika harrigarriak ikusleari eskainiko diote eraikinaren historian zehar prestatu den ibilbide berezia.\nOspakizunek larunbatean izango dute jarraipena, eta egoitza nagusiko ateak irekiko dira EAJ-PNVk bere eguneroko lana non eta nola egiten duen ezagutu nahi duten guztientzat. Goizeko 10:00etatik eta 14:00ra bitartean interesatuek Sabin Etxeko areto, gela eta bulegoak ezagutzeko aukera izango dute. Ortuzarrek berak eta Bizkai Buru Batzarreko presidente Itxaso Atutxak, besteak beste, gidari lana egingo dute eta beren bulegoak erakutsiko dituzte. Txikienek ere izango dute Sabin Etxera hurbiltzeko arrazoi bat. Efemeride hau ospatzeko txikientzat egin den antzezlana antzeztuko da eta Sabin Etxeko iragana, oraina eta etorkizuna azalduko da. Antzezpenak ordu erdiro eskainiko dira goizeko 11:00etatik eta 14:00etara bitartean.\nArratsaldean ere mapping ikuskizunak errepikatuko dira eraikinaren aurrealdean (19:00etatik 22:00etara). Ospakizunari amaiera ikusgarri eta harrigarria emateko, gazteei zuzendutako eskaintza berezia prestatu da eta hurrengo astean emango da ezagutzera.\nEkarpen arkitektonikoa eta euskal abertzaletasunaren sorburua\nGaur ezagutzen dugun Sabin Etxeak esanahi emozional, afektibo eta politiko handia dauka euskal abertzaleentzat, baina duela 25 urte eraiki zenean ekarpen xume eta aldi berean baliotsua izan zen XX. mendearen azken hamarkadan Bilbok bizi zuen eraldaketa prozesu hartan. Koldo Eguren arabar arkitektoak diseinatu zuen eraikina- bere lehen lana zelarik- eta Bilboko Guggenheim Museoa inauguratu zen aldi berean egin zen- 1992an, hilabete batzuk lehenago. Lan biak, bakoitzak bere ezaugarriekin, eraikuntza modernoak dira eta ateak ireki dizkiote hiribilduaren eraldaketa arkitektonikoari. 25 urte geroago, Sabin Etxeak, bisitaria harritzen duen eraikina izaten jarraitzen du: modernoa da, barrutik ederra da, egurra, porlana eta altzairua uztartzen ditu eta ezin hobeto integratuta dago Bilboko hiriburuan hirigintza arloan egin den garapenean.\nSabin Etxea, jakina, euskal abertzaletasunaren sorburua da. Gaur egun ezagutzen dugun eraikina Arana Goiri familiaren etxea zegoen orubean kokatua dago. Hemen jaio zen 1865an Sabino Arana Goiri, Euzko Alderdi Jeltzalearen fundatzailea eta gaur egun euskal abertzaletasuna denaren oinarri ideologikoak ezarri zituena. Santiago Arana Ansotegi 1857 urtean eraikitzea erabaki zuenetik aurrera, eraikinak hamaika gorabehera bizi izan ditu. 1898an harrika egin zioten Kubako Gerraren kontra egin zen manifestaldi espainolistan zihoazenek; Zabalguneko abertzaleen egoitza izan zen 1931ean; Luis Aranak proposatuta, Euzkadi Buru Batzarraren egoitza izan zen eta frankisten altxamenduaren ondoren, handik irten zen ‘Arana Goiri’ batailoia 1936ko irailean. Hurrengo egunean sortu zen Euzko Gudarostea. Gerra garaian eraikina bonbardatua izan zen, baina ez ondorioak ez ziren larriak izan. 1937ko ekainean frankistak Bilbon sartu ziren egunean hasi zen Sabin Etxeak bizi izan duen aldirik beltzena. Frankisten erregimenak eraikina inkautatu zuen eta Falangearen eta “Sección Femenina” izeneko haren egoitza bilakatu zuen. Ikurrina kendu eta uztarria eta geziak jarri zituzten, euskal abertzaleak lotsarazteko.\nFalangeak ez zuen kasualitatez hartu Sabino Aranaren etxea bere egoitza bihurtzeko erabaki hura. Erregimena jabetuta zegoen eraikin hark euskal abertzaleentzat zuen esanahi handiaz eta 1960 urtean botatzea erabaki zuen. Falangeak, errepresio amorruak gidatuta eta arrastorik gera ez zedin, eraisketa eredugarria izatea nahi zuen, baina etxea besterik ez zuten bota, etxea suntsituta ere ez baitzuten lortu orduan zuen eta gaur egun duen esanahia desagerraraztea. Guztiz alderantziz, une hartan areagotu zen Sabin Etxearen sinbolismoa. Hondakin eta harri gehienak gabarretan sartu eta itsasora bota zituzten. Baina, egoera hartan ere, hainbat alderdikidek harriak, adreiluak eta teilak berreskuratzea lortu zuten. Jatorrizko fatxadan zegoen balkoia ere bai, 1949an egin ziren erreforma lanetan erori zena. Orduan ez zen konturatu, baina Markos Etxebarria Uriarte alderdikideak Sabin Etxeko harribitxia gordetzea lortu zuen eta, hari esker, gaur egungo Sabin Etxeko sarreraren parte da, tinko eta harro.\nSabin Etxe berria\n1979 urtera arte itxaron behar izan zen EAJ-PNVk orubea erosteko aukera izan zezan. Argia ikusi ez zuten hainbat proiektu egin ondoren, 1988an Sabin Etxe berria eraikitzeko ideia berreskuratu zuen. Urte bete geroago, lehiaketa deitu zen Alderdiaren egoitza nagusia izango zenaren proiektua egiteko eta Koldo Eguren arkitekto gaztea izan zen lehiaketaren irabazlea. Arabarraren helburu nagusia zen bulego eraikin soil bat izan ez zedin. Eraikin “indartsu, apal, egonkor, eskuzabal eta zintzoa” egin nahi zuelako. “Horiek dira diseinuan islatu nahi izan ditudan ezaugarriak. Nire asmoa izan da Sabin Etxeari bere diseinuaren garapen logikoa aplikatzea; aurrekoarekin alderatuta ezberdina izan dadila, baina, aldi berean, iragan horretan sustraituta egon dadila” azaldu zuen orduan.\nLanak 1990eko abuztuaren 2an hasi ziren. Gogoratu beharreko zerbait da neurri handi batean lan haiek EAJ-PNVren herri eta barne kargudunek, alderdikideek eta alderdizaleek finantzatu zituztela. Hainbat familiak soldata osoa eman zuten lanen zati bat finantzatzeko. Gaur egun, Sabin Etxean, lan handia egiten da egunero. Sabino Aranaren jaiotetxea zegoen orubean altxatu zen eraikina Euskadiren zerbitzura dagoen lantoki bilakatu da, eta hori da fundatzaileari egin ahal zaion omenaldirik onena.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Karrozeria (Heziketa Zikloa). Erdi maila" author_facet:"IRALE (2005-2006 ikasturtea)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Karrozeria (Heziketa Zikloa). Erdi maila Egilea: IRALE (2005-2006 ikasturtea)\n1 Elementu finkoak (Modulua) Fabrikazio Mekanikoa (Lanbide Arloa) 1 Fabrikazio-teknikak (Modulua) 1 Garraioa eta ibilgailuen mantenimendua (Lanbide Arloa) 1 Giro Naturaleko Soldadura (Modulua) 1 Instalazioa eta mantenimendua (Lanbide Arloa) Gehiago ... Karrozeria (Heziketa Zikloa). Erdi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Soldadura eta galdaragintza (Heziketa Zikloa). Erdi maila 1 Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua) Guztiak ikusi ... gutxiago ...


John Manganaroren artikuluak Martech Zone |\nArtikuluak John Manganaro\nJohn Manganaro Produktuen eta Analitikaren VP da DRIVINProduktuen berrikuntzaren eta datuen analisiaren arduraduna da, saltzaileei erabilitako autoen inbentarioa modu eraginkorrean kudeatzen laguntzea helburu duena. Aurretik, Manganaro PwC enpresako kudeaketa aholkularia eta teknologiako erakundeetako produktuen jabea zen, Cars.com barne.\nInformazioa sortzea: Millennials-era iristea datuen bidezko ikuspegiarekin\nAzaroak, astelehena 28, 2016 John Manganaro\nZillow-ek egindako azken inkestaren arabera, millennialek denbora gehiago ematen dute ikertzen, aukerarik onena lortzeko erosketak egiten eta prezioak alderatzen erosketa egin aurretik. Eta kontsumitzaile ultrainformatuaren aro berri honek marka eta enpresentzako aldaketa handia suposatzen duen arren, urrezko aukera ere eskaintzen du. Merkaturatzaile askok beren marketin nahasketa jarduera digitaletara bideratzeko aldatu badute ere, garrantzitsua da gaur egungo datuen altxor bera aprobetxatzea.


ANIMALIA BASATIAK - ANIMALIEI BURUZKO NIRE LIBURUA. BALLON. Libro en papel. 9789463075091 Llibreria Byron\nANIMALIA BASATIAK - ANIMALIEI BURUZKO NIRE LIBURUA\nBilduma honekin haurrak animalien mundu txundigarrian\nmurgilduko dira. Haurrek berehala begiratuko dituzte arretaz\nargazki ederrak eta gurasoekin komentatzeko aukera emango du\nhorrek. Animalia bakoitzaren alboan bere izena dago idatzita.\nHorrela, haurrak bere hiztegia aberastuko du modu jostagarrian.\nVista previa: ANIMALIA BASATIAK - ANIMALIEI BURUZKO NIRE LIBURUA


Danke! Zahnarztpraxis Gisela Sandmann, Hunderdorf - Zahnarzt - Hunderdorf\nZahnarztpraxis Gisela Sandmann, Hunderdorf\nIhr Zahnarzt in Hunderdorf\nSollacher Straße 5\nWenn Sie sich in der Praxis Zahnarztpraxis Gisela Sandmann, Hunderdorf gut behandelt gefühlt haben, sagen Sie doch einfach Danke\n"Sehr gute Behandlung,schnelle Terminvergabe,und geringe Wartezeit im Wartezimmer" [1 Patienten sind dieser Meinung]\n"Einfach nur Danke für alles." [1 Patienten sind dieser Meinung]\nController's execution time: 0.0445\n0.0012 s get_user SELECT * FROM zanew_user LEFT JOIN zanew_user_typ ut on ut.typ_id = user_user_typ LEFT JOIN zanew_userimages i ON i.userimages_id = user_profilbild_id WHERE user_id = 2934 LIMIT 1;\n0.0004 s get_user_ort SELECT * FROM zanew_orte WHERE ort_id = 2868 limit 1\n0.0008 s get_last_emp_all SELECT * FROM zanew_danke JOIN zanew_danke_type on danketype_id = empf_danke_type_id WHERE empf_user_id = 2934 AND empf_text != "" ORDER BY empf_forum_id asc, empf_id desc limit 1 ;\n0.0006 s get_user SELECT * FROM zanew_user LEFT JOIN zanew_user_typ ut on ut.typ_id = user_user_typ LEFT JOIN zanew_userimages i ON i.userimages_id = user_profilbild_id WHERE user_id = 2934 LIMIT 1;\n0.0003 s get_user_ort SELECT * FROM zanew_orte WHERE ort_id = 2868 limit 1\n0.0002 s get_last_emp_all SELECT * FROM zanew_danke JOIN zanew_danke_type on danketype_id = empf_danke_type_id WHERE empf_user_id = 2934 AND empf_text != "" ORDER BY empf_forum_id asc, empf_id desc limit 1 ;\n0.0009 s get_user_award SELECT * FROM zanew_award_data JOIN zanew_award on award_id = useraward_award_id WHERE useraward_user_id = 2934\n0.0013 s get_danke_cluster SELECT * FROM zanew_danke_cluster JOIN zanew_danke_type on danketype_id = cluster_danke_type_id WHERE cluster_user_id = 2934 AND danketype_open = 1 ORDER BY cluster_count desc ;\n0.0006 s get_last_emp SELECT * FROM zanew_danke JOIN zanew_danke_type on danketype_id = empf_danke_type_id WHERE empf_user_id = 2934 AND empf_danke_type_id = 3 AND empf_text != "" ORDER BY empf_forum_id asc, empf_id desc limit 1 ;\n0.0007 s get_last_emp SELECT * FROM zanew_danke JOIN zanew_danke_type on danketype_id = empf_danke_type_id WHERE empf_user_id = 2934 AND empf_danke_type_id = 7 AND empf_text != "" ORDER BY empf_forum_id asc, empf_id desc limit 1 ;\n0.0004 s get_danke_cluster_not_in SELECT * FROM zanew_danke_type WHERE danketype_id not in (3,7) AND danketype_open = 1 ORDER BY danketype_id asc ;


Amaitu da aurtengo lehiaketa - Debagoiena - Goiena.eus\nImanol Gallego 2014-09-26 18:03\nBenicio del Toro aktorea.\nIritsi da Donostia Zinemaldiaren azken egunak, hala ere, zine jaialdiak ez du bere erritmoa moteldu. 'Vie sauvage' filmak itxi du Zinemaldiko Sail Ofizialeko lehiaketa, dudarik gabe baina, eguneko izar handia Benicio del Toro eta Josh Hutcherson antzezleak izan dira.\nVie Sauvage filmak izan du lehiaketa ixteko ohorea. Aurtengo Sail Ofiziala proposamen originalez betea egon da eta azken hau ere horrelakoa izan da. Hautsita dagoen familia baten istorioa kontatzen duen arren, bere testuingurua oso originala da.\nGurasoak hippieak ziren arren, elkarrengandik banandu eta gero, ama ohiko bizitzara bueltatuko da eta aitak ez du bere ibilbidea aldatuko. Semeak baitu eta gero, klasdestinitatean eta komunitate hippietan bizi beharko dute. Gidoia ez da txarra, baina pertsonaia gehienak oso azaletik jorratzen ditu.\nLehiaketatik kanpo eta nahiko maila baxuarekin, Isaki Lacuestak, Murieron por encima de sus posibilidades ere estreinatu du Zinemaldiaren azken txanpa honetan.\nLacuesta ez da nire zuzendari gustukoenen zerrendan sartzen eta azken lan honekin ere ez da sartuko. Umorezko film bat egin nahi izan duen arren, ikusleek ez dute apenas barre egiten eta une batzuetan adarra jotzen ari dela ematen du.\nDonostia saria "ohore handia", dela esaten hasi du prentsaurrekoa Benicio del Torok. "Lehen aldia da ibilbideagatik sari bat ematen didatela", eta gaineratu du, "Ez nuen inoiz imajinatu horrelako sari bat irabaziko nuenik". Hollywood eta Los Angelesen bere tokia lortu duen arren, han lan egitea oso zaila dela adierazi du.\nZailtasun gabe, Josh Hutcherson aktoreak itzala egin dio Del Torori. Los juegos del hambre trilogiako protagonistak nerabe pila txoratu ditu, eta egun osoa garrasi egiten eman dute aktorearen autografo, argazki edo patxo bat lortzeko. Del Torok gauean Jorge Perugorriaren eskuetatik jasoko du bere Donostia saria.\nGehituko bazkideek eratutako Sebastiane Sariaren Epaimahaiak, Sebastiane 2014 saria Une nouvelle amie François Ozonen filmari ematea erabaki du.\nEpaimahairen ustez, Francoise Ozon zuzendariak proposatzen duen joko bategatik, "itxuraz friboloa, baina maskulinitatearen eta feminitatearen etiketa eta ereduak auzitan jartzen dituena". Epaimahaikideek goraipatua dutenez, norberaren askatasunerantz aurrerapausoak ematen laguntzen du filmak, "norberaren identitatea berresten lagunduz", argitu dute.


Helbideac/ La Blanca, s/n\nZinegotziak: Ana Sáez de Jaúregui Portillo - (A.E. Larraona)\nMª Flora Gaviria Andueza - (A.E. Larraona)\nPatricia Sanz García de Baquedano - (A.E. Larraona)\nRaquel Fernández Ballesteros - (A.E. Larraona)


Ikasturte berriaren hasierarekin, erabilgarri dago San Martin eskolako Lehen Hezkuntzako “patio inklusibo” berria. Eskolako zuzendaritzak, guraso elkarteak eta Udalak agerraldi bateratua egin dute asteon parke berritua erakusteko. Oporren osteko berritasuna izanik, hainbat eta hainbat dira arratsaldea bertan pasatzen duten ume bergararrak. Izan ere, eskolaz kanpoko orduetan, asteburuak barne, zabalik egoten da eremua. Tirolina, salto egiteko gunea, ziburuak eta elementu naturalez\nosatutako bestelako jolas tokiak ditu patio berrituak.\nUmeen inplikazio zuzena\nGuraso elkartetik abiatu zen jolas parkea berritzeko ideia. “Bereziki futbola zen eskaintza eta ikasle asko geratzen ziren dinamikatik kanpo. Prozesuan umeek zuzenean hartu dute parte, ezin dugu ahaztu-eta eurendako parkea dela. Maketak egin dituzte, askotariko eskaerak… Tirolina gela guztietako eskaeretan agertzen zen, adibidez”, dio Amaia Velez de Mendizabalek. Guraso elkarteak eta zuzen-daritzak Udalera jo zuten, eskola barruan garatutako prozesuaren berri emateko; izan ere, “hainbat mugarri” izan ditu ekimenak: gurasoek eta irakasleek osatutako talde bat eratzea, Haur eta Lehen Hezkuntzako ikasleek eurek maketak eta planoak egitea; eskolako komunitateak auzolanean moldaketa batzuk egitea inguruko enpresa txiki batzuen laguntzarekin… Hori bai, inbertsio nagusia udan garatu dute: Lurkoi enpresari 48.230 euro ordaindu dizkio Udalak, BEZa barne. Eskolako zuzendari Joserra Lasa “oso pozik” dago emaitzarekin: “Ikustea besterik ez dago izaten ari den harrera. Guraso elkartetik heldu zitzaigun proposamena eta hasieratik ikusi genuen bideratu beharrekoa zela. Eskola inklusiboa nahi badugu patio inklusibo bat izatea komeni zaigu. Ireki berri dugu; ea behar den moduan mantentzen dugun”.\nJolas librea sustatzea\nPatio berrirako prozesuan argi gelditu zen birformulazio bat gertatu behar zela. San Martin eskolako patioek orain arteko patio tradizionalen antolaketa dute, esparru nagusia futbolak eta saskibaloiak hartzen du. “Jolas librea, orain arteko patioen diseinu eta antolaketan bigarren maila batean gelditzen da, eta jolas libre hori da eskola komunitatetik eta Udaletik sustatu eta indartu nahi dena. Umeen sormen eta garapen prozesurako ezinbestekoa delako jolas librea. Umeek, irakasleek eta gurasoek beste modu bateko patio bat nahi dutela argi gera-tu zen prozesuan: jolas librerako sortutakoa, naturarekin harremana bermatzen duena, esperientzian oinarritutakoa”, dio Ekaitz Aranberri zinegotziak.


Sukhoi Su-27 - Wikipedia, entziklopedia askea.\nSukhoi Su-27 (errusieraz: Сухой Су-27, NATOren izendapena: Flanker) 1970 hamarkadan, Sobietar Batasunean Sukhoik diseinatutako ehiza-hegazkina; eserleku bakarrekoa, bi Mach 2ko turboflan motorekin propultsatua.\nland-based multi-role combat aircraft (en) eta fourth-generation fighter (en)\nSukhoi (en) eta Komsomolsk-on-Amur Aircraft Production Association (en)\nSukhoi Design Bureau (en)\nMikhail Simonov (en)\n1977ko maiatzaren 20a\nEstau Batuetako laugarren belaunaldiko ehiza-hegazkinen lehiakidea da; 3.530 km-ko irismena, armamentu astuna eta abionika sofistikatua ditu.\n1980tik aurrera, Su-27a munduko borroka-hegazkin onenetakotzat hartu izan da, eta honetatik abiatuta beste modelo batzuk egin dira, esate baterako, Su-30 ("Flanker-C") ehiza-hegazkin bonbaketaria eta hegazkin-ontzietatik erabiltzeko Su-33 ("Flanker-D") itsas-ontziteriaren defentsa-interzeptorea.\nSukhoi Su-27tik abiatuta errusiarrek eraikitako hegazkinak:\nBeste herrialdeetako antzeko hegazkinak:\nMcDonnell Douglas F-15 Eagle (\nAmeriketako Estatu Batuak)\nGrumman F-14 Tomcat (\nBoeing F/A-18 Super Hornet (\nEurofighter Typhoon (\nDassault Rafale (\n(Ingelesez) SU-27 KNAAPOn\n(Ingelesez) SU-27ri buruzko informazioa\nMultimedia: Sukhoi Su-27


Ekologismoa, Beganismoa eta conservation movement (en)\nSea Shepherd GlobalAldatu\nSea Shepherd Conservation SocietyAldatu\nOp. Dolphin BycatchAldatu\nOp. Sola StellaAldatu\nOp. Gambia Coastal DefenseAldatu